title: Kaunotar ja hirviö – Bellen lumottu maailma

text: Alkuperäinen vuonna 1998 julkaistu versio sisältää tarinat ""The Perfect Word"", ""Fifi's Folly"" ja ""The Broken Wing"". Vuonna 2003 julkaistussa erikoisversiossa on lisänä neljäs tarina, ""Mrs. Potts's Party"".


text: Ensimmäisessä tarinasa Bellelle ja Hirviölle tulee riita, mutta lopulta he pyytävät toisiltaan anteeksi. Toisessa tarinassa kynttelikkö Lumière valmistelee yllätystä Pölyhuiskalle heidän tapaamisensa vuosipäivänä, mutta kaikki ei mene suunnitelmien mukaan. Kolmannessa tarinassa Belle löytää pienen vahingoittuneen linnunpoikasen, jota hän hoitaa, mutta Hirviö ei aluksi pidä siitä.


text: Neljännessä tarinassa huono sää saa Rouva Pannun alakuloiseksi ja Belle päättää auttaa järjestämällä yllätysjuhlat, joka ei ole ihan helppo työ.


text: "Kaunotar ja hirviö – Bellen lumottu maailma" julkaistiin suoraan videolle 16. helmikuuta 1998. Video julkaistiin Walt Disney Home Video Presents nimen alla kuten muutkin sen aikaiset animaatioelokuvat.


text: Alkuperäinen nimi "Belle's Magical World" muutettiin muotoon "Beauty and the Beast: Belle's Magical World" helmikuussa 2003 DVD:llä julkaistun erikoisversion myötä.


title: Hiilijalanjälki

text: Hiilijalanjälki tarkoittaa jonkin tuotteen, toiminnan tai palvelun aiheuttamaa ilmastokuormaa eli sitä, kuinka paljon kasvihuonekaasuja tuotteen tai toiminnan elinkaaren aikana syntyy. Toisinaan hiilijalanjäljellä viitataan kasvihuonekaasujen kokonaispäästöjen sijaan pelkkiin hiilidioksidipäästöihin.


title: Hiilijalanjälki

text: Hiilijalanjäljen ja ilmastokuorman käsitteet on kehitetty mittariksi, jonka avulla voidaan arvioida erilaisten tekojen ja kulutusvalintojen vaikutusta ilmaston lämpenemiseen. Hiilijalanjälki mittaa, paljonko kasvihuonekaasuja esimerkiksi autolla ajaminen tai juuston syöminen aiheuttaa. Tilannetta, jossa nettohiilijalanjälki on nolla, kutsutaan hiilineutraaliksi: toiminta ei vaikuta ilmaston lämpenemiseen lainkaan.


title: Hiilijalanjälki

text:
Toisin kuin ekologinen jalanjälki, hiilijalanjälki ilmoitetaan massana eikä pinta-alana. Hiilijalanjäljen yksikkönä käytetään tapauksesta riippuen tonnia, kilogrammaa tai grammaa. Yleensä hiilijalanjälki ilmoitetaan kasvihuonekaasujen yhteenlaskettuna määränä eli hiilidioksidiekvivalentteina, joskus kuitenkin pelkkänä hiilidioksidin määränä.
Hiilidioksidiekvivalentit lasketaan kaikista kasvihuonekaasuista ottamalla huomioon niiden ilmastoa lämmittävä vaikutus verrattuna hiilidioksidiin.


title: Hiilijalanjälki

text: Kuluttajan hiilijalanjälki voidaan jakaa suoriin ja epäsuoriin päästöihin. Suorat päästöt syntyvät välittömästi kuluttajan oman toiminnan, esimerkiksi autolla ajamisen seurauksena. Joukkoliikennevälineillä matkustamisen taas katsotaan aiheuttavan epäsuoria päästöjä, jotka jaetaan kaikkien matkustajien kesken henkilökilometrien suhteessa. Kuluttajan epäsuoriin päästöihin luetaan myös kuuluviksi hyödykkeiden ja palvelujen tuotannon, myynnin ja mahdollisen käytöstä poiston yhteydessä syntyvät päästöt.


title: Hiilijalanjälki

text: Seuraavassa taulukossa on jaoteltu yksilön hiilijalanjälki neljään osa-alueeseen, määritelty suomalainen keskiarvo-osuus päästöistä ja otettu esimerkki miten hiilijalanjälkeä voi osa-alueen osalta pienentää.


title: Arvo Kauppinen

text: Arvo Kosti Kauppinen () oli suomalainen jääkärikapteeni. Hänen vanhempansa olivat maanviljelijä Pekka Kauppinen ja Maria Helena Korhonen. Hänet vihittiin avioliittoon vuonna 1922 Aune Ellen Havun kanssa.


title: Arvo Kauppinen

text: Kauppinen kävi kolme luokkaa Kuopion lyseota ja suoritti yksityisesti viidennen luokan Haminan suomalaisessa yhteiskoulussa vuonna 1925. Kaasusuojelukurssi hän suoritti vuonna 1927 ja Taistelukoulun komppanianpäällikkökurssin vuonna 1928.


title: Arvo Kauppinen

text: Kauppinen työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 26. kesäkuuta 1916, josta hänet siirrettiin pataljoonan 2. komppaniaan 5. lokakuuta 1916 ja edelleen 1. konekiväärikomppaniaan 20. helmikuuta 1917 ja 2. konekiväärikomppaniaan 10. heinäkuuta 1917 alkaen. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella.


title: Arvo Kauppinen

text: Kauppinen astui Suomen armeijan palvelukseen Saksassa 7. helmikuuta 1918 sen jälkeen kun hän oli vannonut sotilasvalan ja allekirjoittanut palvelusitoumuksensa. Tämän jälkeen hänet ylennettiin varavääpeliksi. Takaisin Suomeen Kauppinen palasi 18. helmikuuta 1918 jääkärien etujoukon mukonaVaasaan. Suomen sisällissotaan hänet lähetettiin konekiväärikomppanian päälliköksi Virtain pataljoonaan. Virtain pataljoona liitettiin Tampereen valtauksen jälkeen Pohjois-Pohjanmaan rykmentin 3. pataljoonaksi. Kauppinen otti osaa sisällissodan taisteluihin Vaskivedellä, Kurussa, Teiskossa, Viljakkalassa, Ylöjärvellä ja Epilän-Tampereen akselilla sekä rykmentin etenemiseen Savon rintamalta Haminaan (Metsäkylään). Kauppinen haavoittui Epilässä 26. maaliskuuta 1918.


title: Arvo Kauppinen

text: Sisällissodan jälkeen Kauppinen hakeutui konekiväärikomppanian päälliköksi Vienan-Karjalan retkikuntaan, missä hän palveli 1. heinäkuuta - 30. marraskuuta 1918 välisen ajan ja otti osaa taisteluihin muun muassa Vuokkiniemellä. Sotaretkeltä palattuaan hän toimi Kuopion suojeluskunnan harjoituspäällikön apulaisena 1. joulukuuta 1918 alkaen. Kauppinen astui armeijan palvelukseen 2. huhtikuuta 1919 nuoremmaksi upseeriksi Keski-Suomen rykmenttiin, josta hänet siirrettiin 1. lokakuuta 1919 alkaen vastaavaan toimeen Kaartin jääkäripataljoonaan. Edelleen hänet siirrettiin 21. kesäkuuta 1920 ase- ja konekivääriupseeriksi Kajaanin sissipataljoonaan ja 31. toukokuuta 1922 komppanianpäälliköksi Viipurin rykmenttiin. Armeijasta Kauppinen erosi 30. elokuuta 1928, mutta astui takaisin palvelukseen 13. helmikuuta 1930 ja hänet sijoitettiin Pohjois-Savon rykmenttiin, missä hän toimi komppanianpäällikkönä. Armeijasta hän erosi jälleen 12. marraskuuta 1930 ja siirtyi maanviljelijäksi kotitilalleen.


title: Arvo Kauppinen

text: Kauppinen osallistui talvisotaan komppanianpäällikkönä Jalkaväkirykmentti 39:ssä osallistuen taisteluihin Laatokan koillispuolella, missä hän haavoittui Ruhtimaanmäellä 29. joulukuuta 1939. Välirauhan aikana Kauppinen toimi aliupseerikoulun johtajana Jalkaväenkoulutuskeskus 9:ssä, josta hänet kotiutettiin ja hän siirtyi Vaasan Puuvilla Oy:n palvelukseen. Jatkosodan puhjettua hänet komennettiin aliupseerikoulun johtajaksi Jalkaväenkoulutuskeskus 21:een, mistä hänet kotiutettiin sotavammaisena vuonna 1941 ja hän siirtyi maanviljelijäksi Lapinlahdelle. Hänet haudattiin Lapinlahdelle.


title: Animotion

text: Animotion oli yhdysvaltalainen synthpop-yhtye, joka toimi aktiivisesti 1983-1999 ja on kokoontunut satunnaisesti sen jälkeen uudelleen. Kolme yhtyeen singleä, "Obsession", "Let Him Go" ja "Room to Move" nousi Yhdysvalloissa myyntilistoille.


title: Lina Radke

text: Karoline ("Lina") Radke-Batschauer (s. 18. lokakuuta 1903 Baden-Baden – 14. helmikuuta 1983 Karlsruhe) oli saksalainen keskimatkojen juoksija, olympiavoittaja Amsterdamissa 1928.


title: Lina Radke

text: Lina Radke, tyttönimeltään Batschauer, aloitti urheilun aikakautena, jolloin naisten kilpailuihin suhtauduttiin epäillen ja erityisesti kestävyysjuoksua pidettiin liian rasittavana naisille. Tätä mieltä olivat lukuisat urheiluvaikuttajat, myös olympialiikkeen isä Pierre de Coubertin.


title: Lina Radke

text: Yhdessä valmentaja-aviomiehensä Georg Radken kanssa Lina Radke oli yksi naisurheilun uranuurtajia 1920-luvulla. Naisten kilpailuja pidettiin harvoin, mutta Radke voitti silti useita alueellisia ja kansallisia mestaruuksia. Aluksi hän erikoistui 1 000 metrille, mutta vaihtoi 800 metrille, kun tämä matka hyväksyttiin olympiaohjelmaan vuoden 1928 kisoihin. Tällä matkalla Radke rikkoi maailmanennätyksen kolmesti.


title: Lina Radke

text: Olympialaisissa Radke teki uransa parhaan ajan 2.16,8. Toiseksi tuli Japanin Kinue Hitomi, joka oli epävirallisen maailmanennätyksen omistaja sekä 400 metrillä että pituushypyssä, mutta joutui osallistumaan 800 metrille, koska nämä lajit eivät olleet olympiaohjelmassa. Maailmanennätys kesti vuoteen 1944 asti.


title: Lina Radke

text: KOK oli kuitenkin tyytymätön siihen, että osa kilpailijoista oli totaalisen uupuneita kilpailun jälkeen. Niinpä laji poistettiin olympiaohjelmasta aina vuoteen 1960 asti. Radke jatkoi juoksu-uraansa siitä huolimatta ja lopetti vuonna 1934.


title: Juho Keinänen

text: Juho Keinänen () oli suomalainen jääkärivänrikki. Hänen vanhempansa olivat suutarimestari Herman Israel Keinänen ja Eva Sofia Vartiainen. Hänet vihittiin avioliittoon vuonna 1920 Sylvi Klara Maria Reinikan kanssa, joka kuoli vuonna 1940 ja hän avioitui uudelleen vuonna 1945 Eini Maria Ruismäen kanssa.


title: Juho Keinänen

text: Keinänen kävi kansakoulun ja suoritti yksityisesti kolmannen luokan Helsingin suomalaisessa yhteislyseossa vuonna1927.


title: Juho Keinänen

text: Keinänen työskenteli merimiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 23. syyskuuta 1915, josta hänet siirrettiin 19. marraskuuta 1916 pataljoonan täydennysjoukkoon ja 3. maaliskuuta 1917 alkaen pataljoonan 1. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän suoritti Libaussa vuonna 1917 järjestetyn viestikurssin.


title: Juho Keinänen

text: Keinänen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan ensin 2. Jääkärirykmentin konekiväärikomppaniaan, josta hänet siirrettiin myöhemmin 2. maaliskuuta 1918 alkaen joukkueenjohtajaksi Vöyrin sotakoulun konekiväärikomppaniaan. Keinänen otti osaa sisällissodan taisteluihin konekiväärikomppanian mukana Vaskivedellä, Kurussa, Muroleessa, Sorilassa, Takahuhdissa, Messukylässä ja Uudessakylässä, missä hän haavoittui taistelussa 27. maaliskuuta 1918, jonka jälkeen hänet siirrettiin haavoista toivuttuaan 13. huhtikuuta 1918 alkaen joukkueenjohtajaksi 6. Jääkärirykmentin 16. jääkäripataljoonan konekiväärikomppaniaan ja otti osaa taisteluihin Säiniöllä ja Viipurissa.


title: Juho Keinänen

text: Keinänen palveli sisällissodan jälkeen koulutusaliupseerina 6. Jääkärirykmentistä muodostetussa Jääkäripataljoona n:o 6:ssa, joka tunnettiin myöhemmin nimellä Kajaanin sissipataljoona ja Pohjanmaan jääkäripataljoona. Pataljoonasta hän oli komennettuna 14. lokakuuta 1918 – 14. helmikuuta 1919 välisen ajan Kuhmoniemen komennuskuntaan konekivääriosaston päälliköksi. Hän osallistui myös vuonna 1920 niin sanotun Petsamon 3. komennuskuntaan joukkueenjohtajana konekiväärikomppaniassa. Keinänen toimi vuosina 1919–1922 myös omien töidensä ohella kouluttajana Oulun ja Oulujoen suojeluskunnissa. Keinänen siirtyi 1. lokakuuta 1922 koulutusaliupseeriksi Hyökkäysvaunurykmentin 2. patteristoon. Armeijasta Keinänen erosi 1. lokakuuta 1924 ja siirtyi Sotakorkeakoulun vahtimestariksi ja toimi tehtävässä vuoteen 1936 saakka, jolloin hänet nimitettiin Sotakorkeakoulun vääpeliksi.


title: Juho Keinänen

text: Talvisotaan Keinänen osallistui Tolvajärvellä joukkueenjohtajana ja Pioneerikomppanian päällikkönä Ryhmä Talvelassa. Välirauhan aikana hän toimi aluksi talvisodan aikaisessa tehtävässä, josta hän palasi myöhemmin Sotakorkeakoulun vahtimestariksi. Jatkosodan puhjettua hänet komennettiin joukkueenjohtajaksi 25. Autojoukkoon, mistä hänet siirrettiin vuonna 1942 Pioneeripataljoona 3:n pioneeritäydennyspaikan päälliköksi. Seuraavaksi hänet siirrettiin 16. Pioneeri varastokomppanian varapäälliköksi ja vuonna 1943 hänet siirrettiin aluksi joukkueenjohtajaksi Jalkaväenkoulutuskeskus 24:ään. Myöhemmin hänet nimitettiin koulutuskeskuksen komendantiksi. Vielä ennen sodan päättymistä hänet kerittiin siirtämään huoltojoukkueen johtajaksi Jalkaväenkoulutuskeskus 28:aan ja edelleen Jalkaväenkoulutuskeskus 34:ään (nimi muutettiin myöhemmin Jalkaväenkoulutuskeskus 3:ksi). Sotien jälkeen hän palasi rauhan aikaiseen toimeensa Sotakorkeakoulun vahtimestariksi, mutta siirtyi tehtävästä eläkkeelle 1945 ja siirtyi sen jälkeen Oy Mallasjuoma Ab:n palvelukseen Helsinkiin. Hänet haudattiin Helsinkiin.


title: Juho Keinänen

text: Keinänen toimi Hyökkäysvaunurykmentin aliupseerikerhon johtokunnan puheenjohtajana vuosina 1922–1924 ja Helsingin suojeluskuntapiirin aliupseerikerhon johtokunnan jäsenenä vuonna 1931 sekä varapuheenjohtajana vuonna 1932 ja puheenjohtajana vuodesta 1933 alkaen.


title: Richard de Bury

text: Richard de Bury () oli englantilainen kirjailija ja piispa. Hän käytti sanaa "geologia" ilmeisesti ensimmäisenä kirjoitetussa tekstissä, mutta ei siinä merkityksessä kuin nykyisin puhutaan geologiasta, vaan erotuksena taivaallisista asioista eli teologiasta.


title: Giuseppe Costanzo

text: Giuseppe Costanzo (s. 2. tammikuuta 1933 Carruba di Riposto) on italialainen roomalaiskatolinen arkkipiispa. Hänet vihittiin papiksi Acirealen hiippakuntaan 15. elokuuta 1955 ja nimitettiin sen vihkipiispaksi sekä Mazacan titulaaripiispaksi 21. helmikuuta 1976. Piispaksi vihkiminen seurasi 4. huhtikuuta. Pääkonsekraattorina toimi Salvatore Pappalardo, jota avustivat Pasquale Bacile ja Domenico Picchinenna.


title: Giuseppe Costanzo

text: 6. elokuuta 1982 Costanzo sai nimityksen Nolan piispaksi ja 7. joulukuuta 1989 Siracusan arkkipiispaksi. Hän jäi eläkkeelle 12. syyskuuta 2008, jolloin hänen seuraajakseen nimitettiin Salvatore Pappalardo.


title: Armando Dini

text: Armando Dini (s. 18. heinäkuuta 1932 Milano) on katolisen kirkon 5. joulukuuta 1954 vihitty italialainen pappi. Myöhemmin, 9. syyskuuta 1990, hänet vihittiin piispaksi. Hän toimi vuosina 1990–1998 Avezzanon hiippakunnan piispana ja vuosina 1998–2007 Campobasso-Boianon arkkihiippakunnan arkkipiispana.


title: Giacomo Palombella

text: Giacomo Palombella (19. tammikuuta 1898 – 31. tammikuuta 1977) oli katolisen kirkon 24. helmikuuta 1923 vihitty italialainen pappi. Hän yleni piispaksi 19. toukokuuta 1946 saatuaan 14. helmikuuta nimityksen Muro Lucanon hiippakunnan piispaksi. Vuonna 1951 hän siirtyi Calvi e Teanon piispan tehtäviin, ja vuosina 1954–1974 hän oli Materan arkkipiispa.


title: Marcello Mimmi

text: Marcello Mimmi (18. heinäkuuta 1882 – 6. maaliskuuta 1961) oli italialainen arkkipiispa ja yksi katolisen kirkon kardinaaleista. Hän sai vihkimyksensä papiksi 23. joulukuuta 1905 ja piispaksi 25. heinäkuuta 1930.


title: Marcello Mimmi

text: Mimmi toimi Creman hiippakunnan piispana vuosina 1930–1933, Bari(-Canosa)n arkkipiispana 1933–1952 ja Napolin arkkipiispana 1952–1958. Kardinaali hän oli vuodesta 1953 – aluksi S. Calliston kardinaalipappi, sitten vuodesta 1958 Sabina e Poggio Mirteton kardinaalipiispa. Hän oli vuodesta 1957 kuolemaansa Piispainkongregaation sihteeri.


title: Francesco Monterisi

text: Francesco Monterisi (s. 28. toukokuuta 1934 Barletta) on italialainen roomalaiskatolinen arkkipiispa ja kardinaali. Hänet vihittiin papiksi 16. maaliskuuta 1957 ja nimitettiin Alba Maritiman titulaariarkkipiispaksi sekä apostoliseksi pro-nuntiukseksi Koreaan 24. joulukuuta 1982. Piispaksi vihkiminen seurasi 6. tammikuuta 1983. Pääkonsekraattorina toimi paavi Johannes Paavali II.


title: Francesco Monterisi

text: Vuosina 1993–1998 Monterisi toimi apostolisena nuntiuksena Bosnia-Hertsegovinaan. Vuonna 1998 hänestä tuli Piispojen kongregaation sihteeri ja vuonna 2009 San Paolo fuori le muran arkkipappi. 20. marraskuuta 2010 hänestä tehtiin kardinaali, ja hänet nimitettiin San Paolo alla Regolan kardinaalidiakoniksi, jonka virkaan hänet asetettiin 12. helmikuuta 2011.


title: Sister

text: Sister tarkoittaa seuraavia:


title: Vincenzo Franco

text: Vincenzo Franco (1. kesäkuuta 1917 Trani – 4. maaliskuuta 2016) oli italialainen roomalaiskatolinen arkkipiispa. Hänet vihittiin papiksi 6. heinäkuuta 1947 ja nimitettiin Anglona-Tursin hiippakunnan piispaksi 12. joulukuuta 1974. Piispaksi vihkiminen seurasi 26. tammikuuta 1975. Pääkonsekraattorina toimi Sebastiano Baggio, jota avustivat Guglielmo Motolese ja Giuseppe Carata. 8. syyskuuta 1976 Anglona-Tursin hiippakunta vaihtoi nimensä Tursi-Lagonegroksi.


title: Vincenzo Franco

text: Franco sai 27. tammikuuta 1981 nimityksen Otranton arkkihiippakunnan arkkipiispaksi. Hän jäi eläkkeelle 8. huhtikuuta 1993.


title: Lahti (lehti)

text: Lahti oli Lahdessa vuosina 1905–1963 ilmestynyt lehti. Sen ilmestymistiheys vaihteli eri vaiheissa, mutta oli viime aikoinaan neljä kertaa viikossa. Lehteä julkaisi Lahden kirjapaino- ja sanomalehti. Lehden näytenumero ilmestyi 21.12.1905 eli vain noin kuukausi Lahden kaupunginoikeuksien saamisen jälkeen, seuraavasta vuodesta 1906 alkaen se ilmestyi vuoden loppuun 1963, jolloin se oli menettänyt elintilansa. Lahden edeltäjä oli Itä-Häme.


title: Lahti (lehti)

text:
Lehti oli poliittisesti vanhasuomalainen, myöhemmin kokoomukselainen, ja kilpaili Etelä-Suomen Sanomien kanssa. 1950–1956 sen päätoimittaja oli
Olli Järvinen.


title: Maaninkajärven koulu

text: Maaninkajärven koulu (entinen Maaningan koulukeskus) sijaitsee Maaningan kirkonkylällä. Koulussa on sekä ylä- että alakoulu. Oppilaita koulussa on noin 350.


title: Maaninkajärven koulu

text: Ala- ja yläaste yhdistettiin yhtenäiskouluksi yläasterakennuksen peruskorjauksessa vuosina 2006-2009.


title: Jumaltenpuu

text: Jumaltenpuu eli jumalainpuu eli haisujumaltenpuu ("Ailanthus altissima") on koristekasvinakin käytetty puu.


title: Jumaltenpuu

text: Jumaltenpuun kaarna on sileä, tummanharmaa. Lehdet kasvavat pareittain ja niissä on nuolimaiset lehdykät, joiden alapinta on lähes valkea, yläpinta kiiltävän tummanvihreä. Lehtisuonet erottuvat selvästi vaaleampina. Lehden pituus on 30–90 cm. Lehtien muodon perusteella kasvin voi sekoittaa saksanpähkinään, jalopähkinöihin tai sumakkeihin, mutta kukinto on helpoo tuntomerkki. Kukat kasvavat vaaleankeltaisina terttuina; itse kukat ovat pieniä mutta kukinto voi olla 50 cm pitkä. Yksi puu voi tuottaa vuodessa 300 000 siementä.


title: Jumaltenpuu

text: Kasvin kaikissa osissa on sille ominainen, tympeä tuoksu jota on kuvattu mätänevien maapähkinöiden hajuna.


title: Jumaltenpuu

text: Jumaltenpuu voi kasvaa jopa 15–25 metriä korkeaksi. Se elää yleensä alle 50 vuotta, mutta jos sen kaataa, se vesoo voimakkaasti mikä vaikeuttaa lajin hävittämistä sellaisilta kasvupaikoilta, mihin sitä ei haluta.


title: Jumaltenpuu

text: Jumaltenpuu kasvaa luonnonvaraisena Taiwanilla ja Kiinan pohjois- ja keskiosissa. Se on tuotu Eurooppaan jo 1740-luvulla. Toisin kuin muut "Ailanthus"-lajit, se ei ole trooppisen vaan lauhkean vyöhykkeen kasvi. Nykyisin se leviää tietyissa Australian ja Yhdysvaltojen osissa niin valtoimenaan, että sitä pidetään pahanlaatuisena rikkaruohona. Sen juuret voivat aiheuttaa tuhoja rakenteille ja viemäriputkistoille.


title: Jumaltenpuu

text: Jumaltenpuun lehtiä ja siemeniä on käytetty kiinalaisessa lääketieteessä. Yhdysvalloissa puuainesta on käytetty myös polttopuuna ja rakennusmateriaalina.


title: Siilinjärven lukio

text: Siilinjärven lukio on Siilinjärvellä Pohjois-Savossa toimiva lukio. Sen kanssa samassa rakennuksessa on myös vuosiluokat 7–9 käsittävä Ahmon koulu. Entinen pääministeri Jyrki Katainen kirjoitti itsensä ylioppilaaksi Siilinjärven lukiosta vuonna 1990. Opiskelijoita vuosittain koulussa on reilut 300. Siilinjärven lukio tekee myös yhteistyötä Pohjois-Savon urheiluakatemian kanssa.


title: Timothy F. Geithner

text: Timothy Franz Geithner (s. 18. elokuuta 1961, Brooklyn, New York) on Yhdysvaltain entinen valtiovarainministeri (2009–2013). Hän oli keskuspankki Fedin New Yorkin osaston pääjohtaja vuosina 2003–2009.


title: Timothy F. Geithner

text: Senaatti vahvisti Geithnerin valinnan valtiovarainministeriksi 27. tammikuuta 2009. Äänestyksessä Geithner sai 60 puoltavaa ääntä ja 34 vastustavaa ääntä. Hänen kykyään toimia valtion johdossa pohdittiin henkilökohtaisten veroepäselvyyksien takia.


title: Timothy F. Geithner

text: Puoluekannaltaan Geithner on itsenäinen ().


title: Timothy F. Geithner

text: Geithner on ollut naimisissa Carole M. Sonnenfeldin kanssa vuodesta 1985 lähtien ja heillä on kaksi lasta. Sonnenfeld opiskeli Geithnerin kanssa yhtä aikaa Dartmouth Collegessa.


title: Topelius ja tulevaisuus

text: Topelius ja tulevaisuus on Jari Koposen kirja, joka tarkastelee Zachris Topeliuksen käsityksiä tulevaisuudesta, tieteestä ja tekniikasta. Kirjan on julkaissut Yliopistopaino vuonna 1998.


title: Topelius ja tulevaisuus

text: Teos sisältää muun muassa artikkelin Topeliuksen tulevaisuusnovellista "Simeon Levis resa i Finland" (1860) ja kyseisen tarinan ruotsiksi. Alun perin kertomus julkaistiin jatkokertomuksena "Helsingfors Tidningar" -lehdessä vuonna 1860 huhtikuusta marraskuuhun 15 jaksona nimellä "Simeon Lewis resa till Finland år 5,870 efter werldens skapelse, efter de kristnes tideräkning det 1,900:de".


title: Luri (lintu)

text: Luri ("Lorius lory") eli aiemmalta nimeltään aitoluri on lurien sukuun kuuluva kirkasvärinen kaija.


title: Luri (lintu)

text: Lurin pituus on noin 31 cm ja paino 200–260 g. Sen höyhenpuvun yleisväri on punainen. Päälaki, otsa ja niska ovat mustat, etuselkä ja pyrstön kärkiosa tummansiniset ja siivet päältä pronssinvihreät, alapuolelta keltaiset. Nokka on kellanoranssi, iiris keltainen tai oranssi ja koivet tummanharmaat. Sukupuolet ovat samanvärisiä. Nuoren linnun nokka on ruskehtava ja iiris ruskea sekä siipien alapinta sinertävä.


title: Luri (lintu)

text: Luri elää Uudella-Guinealla ja sen lähisaarilla. Se puuttuu pääsaaren sisäosista. Lajin elinympäristön laajuus on 50 000–100 000 neliökilometriä. Lajista tunnetaan 7 alalajia, joiden väritys vaihtelee jonkin verran. Lajin populaation koko on yli 100 000 yksilöä. Luria pidetään myös vankeudessa häkkilintuna.


title: Luri (lintu)

text: Lurit asuvat alavien maiden metsissä ja vuorten alarinteillä, etenkin palmumetsiköissä. Ne esiintyvät yleensä pienissä parvissa tai pareittain. Laji on melko arka.


title: Luri (lintu)

text: Pesintä ajoittuu touko-heinäkuulle. Pesintä tunnetaan vain vankeudessa elävien lintujen osalta. Naaras munii kaksi munaa. Muna on kooltaan 27*22 mm. Haudonta kestää noin 24 päivää ja vain naaras hautoo. Koiras voi yöpyä samassa pesässä. Poikaset jättävät pesän noin kahden kuukauden ikäisinä.


title: Luri (lintu)

text: Lurit syövät siitepölyä, mettä, kukkia, hyönteisiä ja muita pieniä niveljalkaisia, hedelmiä ja mahdollisesti siemeniä.


title: Talent House

text: Talent House on suomalainen elokuvien tuotantoyhtiö. Se on tuottanut muun muassa elokuvat "Yöjuna" (1996), "Pitkä kuuma kesä" (1999), "Helmiä ja sikoja" (2003) ja "FC Venus" (2005).


title: Ras Nouadhibou

text: Ras Nouadhibou (, , ) on noin 60 kilometriä pitkä niemimaa Länsi-Afrikassa. Niemimaan läntinen osa kuuluu Länsi-Saharalle ja itäinen puolestaan Mauritanialle. Länsipuolella sijaitsee Lagouiran kaupunki ja itäpuolella, alle mailin eli 1,61 kilometrin päässä rajasta Mauritanian toiseksi suurin kaupunki Nouadhibou (aikaisemmin "Port-Étienne").


title: Ras Nouadhibou

text: 9. tammikuuta 1885 espanjalaiset vaativat aluetta leveysasteelta 20° 51' N. (Capo Blanco) leveysasteelle 26° 8' N. (Cabo Bojador) itselleen. 6. huhtikuuta 1887 espanjalaiset julistivat hallitsevansa tätä aluetta Kanariansaarilta käsin. Myöhemmin Ranska vaati Länsi-Saharan aluetta itselleen. 27. kesäkuuta 1900 tehdyssä ranskalais-espanjalaisessa sopimuksessa nykyinen Ras Nouadhibou jaettiin kahtia. Läntinen osa jäi Espanjan Saharalle ja itäinen Ranskan Länsi-Afrikalle.


title: Simeon Levis resa i Finland

text: Simeon Levis resa i Finland on Zachris Topeliuksen kirjoittama jatkokertomus, joka ilmestyi 1860 "Helsingfors Tidningarissa".


title: Simeon Levis resa i Finland

text: Kertomus jäi keskeneräiseksi, ja se ja toisaalta tarinan poliittisesti arkaluontoinen aihesisältö ovat aiheuttaneet sen, että sitä ei juuri ole myöhemmin muistettu, eikä sitä ole suomennettu. Teos on ensimmäinen suomalainen tieteiskirjallisuuteen luettava teksti. Topelius hahmottelee siinä, minkälainen Suomi on 40 vuoden kuluttua, hän antaa muun muassa ymmärtää, että Suomi on itsenäinen.


title: Cabo Blanco

text: Cabo Blanco tarkoittaa seuraavia asioita:


title: Michael Madsen

text: Michael Soren Madsen (s. 25. syyskuuta 1957 Chicago, Illinois, Yhdysvallat) on yhdysvaltalainen näyttelijä. Hänet tunnetaan muun muassa elokuvista "Thelma ja Louise" (1991), "Reservoir Dogs" (1992), "Kuolema saa odottaa" (2002), "" (2003), "" (2004), "Sin City" (2005) ja "Strength and Honour" (2007). Hän näytteli myös "24"-sarjan kahdeksannella tuotantokaudella Jackin vanhaa tuttavaa James ”Jim” Rickeriä.


title: Michael Madsen

text: Madsen on ollut kolme kertaa naimisissa: Jeannine Bisiganon, Georganne LaPieren ja vuodesta 1996 De Anna Morganin kanssa. Madsenilla on yhteensä viisi lasta, kaksi Bisiganon ja kolme nykyisen vaimonsa kanssa. Hänen sisarensa on näyttelijä Virginia Madsen.


title: Michael Madsen

text: Lähteet


title: Cap Blanc

text: Cap Blanc tarkoittaa seuraavia asioita:


title: Cenepan sota

text: Cenepan sota oli lyhyt Perun ja Ecuadorin välinen rajasota 26. tammikuuta – 28. helmikuuta 1995. Sodan päätyttyä molemmat osapuolet julistautuivat voittajiksi, mutta Ecuador luopui vaatimuksistaan kiistellyn alueen suhteen.


title: Cenepan sota

text: Kiistojen syynä olivat 1800-luvulla syntyneet erimielisyydet maiden välisen rajan sijainnista. Näiden kiistojen seurauksena olivat maat jo vuosina 1941 ja 1981 sotineet, jolloin Peru oli voittanut. Vihamielisyydet alkoivat uudelleen, kun Peru perusti tukikohdan kiistelylle alueelle. Ecuador väitti, että tukikohta oli rakennettu sen alueelle ja ecuadorilaiset perustivat oman tukikohtansa perulaisten tukikohdan eteen. Maat sopivat tukikohtien purkamisesta, mutta maiden keskinäinen syyttely maahan tunkeutumisesta jatkui. Vuonna 1994 tapahtui kuitenkin uusi välikohtaus, ecuadorilaiset pysäyttivät perulaisen partion ecuadorilaisen tukikohdan lähistöllä väittäen perulaisten tunkeutuneen Ecuadorin alueelle. Perulaiset väittivät aluetta omakseen ja halusivat tavata ecuadorilaisten komentajat. Tapaaminen järjestettiin ja perulaiset sanoivat tuhoavansa ecuadorilaisten tukikohdan, jos sitä ei purettaisi. Tämän tapaamisen jälkeen sekä Peru että Ecuador lähettivät joukkojaan alueelle.


title: Cenepan sota

text: Ensimmäiset yhteenotot tapahtuivat pienten partioiden välillä, kun molempien maiden partiot olivat ylittäneet toistensa rajat. Tammikuun 11. päivänä tapahtui välikohtaus, jossa ecuadorilaiset tulittivat perulaista partiota pakottaen nämä vetäytymään.


title: Cenepan sota

text: Seuraavan viikon aikana Peru alkoi valmistella hyökkäystä kiistellylle alueelle. Perulaiset alkoivat tehdä tiedustelulentoja taisteluhelikoptereilla ecuadorilaisten asemien yllä, lisäksi he perustivat tukikohdan alueelle. Ecuadorin ja Perun sotilaskomentajat tapasivat toisensa 24. tammikuuta, jolloin ecuadorilaiset uhkasivat ampua alas jokaisen heidän asemiensa yli lentävän helikopterin. Ecuadorilainen taisteluosasto hyökkäsi 26. tammikuuta perulaisten tukikohtaan ja pakotti nämä perääntymään.


title: Cenepan sota

text: Vielä samana päivänä molemmat maat määräsivät yleisen liikekannallepanon ja kaikkiaan sodan aikana mobilisoitiin 140 000 sotilasta. Perulaiset hyökkäsivät Ecuadorin asemia vastaan, mutta ecuadorilaiset pystyivät estämään heidän etenemisensä. Samaan aikaan ilmasota kiihtyi, perulaiset käyttivät A-37 Dragonfly -koneitaan rynnäköintiin ja toivat alueelle useita helikoptereita, lisäksi heillä oli English Electric Canberra -pommikoneita, Dassault Mirage III -hävittäjiä ja Suhoi Su-22 hävittäjä-pommittajia. Ecuadorilaiset käyttivät Dassault Mirage F1. ja, IAI Kfir -hävittäjiä, BAC Strikemaster- ja A-37 -rynnäkkökoneita. Ecuadorin ilmavoimien Miraget ja Kfirit pudottivat 10. helmikuuta perulaisten A-27:n ja kaksi Su-22 konetta. Perulaiset väittivät pudottaneensa yhden A-37_n ja Kfirin. Rauhansopimus allekirjoitettiin 17. helmikuuta taisteluiden jatkuessa seuraavaan päivään. Pienempiä kahakoita sattui vielä kuukausien ajan.


title: Cenepan sota

text: Yhdysvallat, Brasilia, Argentiina ja Chile lähettivät rauhanturvaajia alueelle rauhansopimuksen mukaisesti erottamaan taistelevat joukot toisistaan. Molemmat taistelijat tyhjensivät tukikohtansa kiistellyltä alueelta ja alue demilitarisoitiin. Rajakiistaa alettiin ratkaista neuvotteluissa, jotka päättyivät vuonna 1998 annettuun julistukseen. Sen mukaan alue kuului Perulle vuoden 1941 rauhansopimuksen mukaan.


title: Cenepan sota

text: Arviot osapuolten tappioista sodan aikana vaihtelevat suuresti. Useat tutkijat arvioivat kummankin puolen tappiot noin 500 sotilaaksi. Suurin osa kaatuneista oli perulaisia, jotka yrittivät hyökätä liian vahvasti puolustettuja ecuadorilaisten asemia vastaan. Peru menetti viisi helikopteria ja Ecuador yhden, perulaiset menettivät neljä lentokonetta ja Ecuador yhden.


title: Cenepan sota

text: Sota onnistui myös rikkomaan perinteisten liittolaisten Argentiinan ja Perun välit puoleksitoista vuosikymmeneksi Argentiinan myytyä salaa aseita ja ammuksia sotaa käyvälle Ecuadorille. Tätä ennen Peru oli ollut Argentiinan liittolainen ja tuki sitä Falklandin sodassa 1982. Argentiinan presidentti Cristina Fernández teki ensimmäisen virallisen vierailun tapaamaan Perun Alan Garcíaa maaliskuussa 2010, jota edeltävä valtiovierailu tapahtui 1994.


title: Joanne Catherall

text: Joanne Catherall (s. 18. syyskuuta 1962 Sheffield, Yhdistynyt kuningaskunta) on brittiläinen laulaja, joka on kuulunut Human League -yhtyeeseen vuodesta 1980. Samana vuonna yhtyeeseen liittyi myös Catherallin ystävä, Susan Ann Sulley (s. 22. maaliskuuta 1963).


title: Kübler

text: Kübler on tyypillinen La bleue -absinttimerkki. Juomaa valmistettiin alun perin Sveitsin Val-de-Traversissa vuodesta 1863 vuoteen 1910. Sveitsin hallituksen kumottua absintin valmistuskiellon alkoi alkuperäisen valmistajan pojanpojanpoika Yves Kübler tekemään absinttia taas alkuperäisellä reseptillä. Väriltään se on kirkasta, mutta kun siihen lisää vettä, se muuttuu vaalean sameaksi. Kübler sisältää koiruohosta erittyvää Tujonia. Suomessa viinaa myy Alko.


title: Ammar Jemal

text: Ammar Jemal (, s. 20. huhtikuuta 1987 M'saken, Tunisia) on tunisialainen jalkapalloilija. Puolustajana pelaava Jemal edustaa Tunisian pääsarjassa pelaavaa Club Africainia ja on lainalla kaudella 2013–2014 saudiarabialaisessa Al-Fatehissa.


title: Ammar Jemal

text: Jemal aloitti ammattilaisuransa ES Sahelissa vuonna 2006, josta lähtien hän on voittanut seuransa kanssa muun muassa Tunisian mestaruuden, Afrikan Mestarien liigan ja Afrikan Super Cupin. Puolustajana pelaava Jemal onnistui parhaimmillaan tekemään yhdellä kaudella 9 maalia, joista viisi syntyi rangaistuspotkuista. Hän sijoittui tuolloin kaudella 2008–2009 Tunisian pääsarjan maalitilaston jaetulle kolmannelle sijalle.


title: Ammar Jemal

text: Toukokuussa 2010 Jemal allekirjoitti neljän vuoden sopimuksen sveitsiläisen Young Boysin kanssa. Avauskaudellaan Sveitsissä Jemalia peluutettiin pääosin vasempana laitapuolustajana. Hän pelasi kauden aikana yhteensä 25 sarjaottelua, joissa hän onnistui viidesti maalinteossa. Hän pelasi joukkueen mukana myös Eurooppa-liigaa, jossa Jemal onnistui kerran maalinteossa Zenitiä vastaan.


title: Ammar Jemal

text: 30. elokuuta 2011 Jemal siirtyi vuoden lainasopimuksella Bundesliigassa pelaavaan FC Kölniin. Jemal pelasi avausottelunsa 17. syyskuuta 2012 Bayer Leverkusenia vastaan. Jemal pelasi kauden aikana 15 sarjaottelua ja teki yhden maalin 7. huhtikuuta 2012 kotiottelussa Werder Bremeniä vastaan.


title: Ammar Jemal

text: Tunisian maajoukkueessa Jemal pelasi ensi kerran vuonna 2008 ja teki ensimmäisen maalinsa 28. maaliskuuta 2009 Keniaa vastaan pelatussa MM-karsinta ottelussa. Hän kuului myös Tunisian avauskokoonpanoon vuoden 2010 Afrikan-kisoissa, jotka olivat samalla Jemalin ensimmäiset arvokisat.


title: Ammar Jemal

text: 22. elokuuta 2011 Jemal teki kaksi maalia harjoitusottelussa Jordaniaa vastaan.


title: Judd Nelson

text: Judd Asher Nelson (s. 28. marraskuuta 1959 Portland, Maine, Yhdysvallat) on yhdysvaltalainen näyttelijä. Hänet tunnetaan muun muassa minisarjasta "Miljonääripoikien klubi" (1987), sekä elokuvasta "Breakfast Club" (1985). Hän on näytellyt myös televisiosarjoissa "Hei, olen Susan", "CSI", "", "Las Vegas" ja "Family Guy".


title: Griffithin koe

text: Frederick Griffithin vuonna 1928 suorittama koe oli yksi ensimmäisistä kokeista, joka osoitti bakteerien pystyvän siirtämään geneettistä informaatiota.


title: Griffithin koe

text: Griffith käytti kokeessaan kahta toisistaan hieman poikkeavaa pneumokokkiviljelmää, III-S-tyyppiä ("sileä") ja II-R-tyyppiä (”rosoinen”). III-S-tyypin bakteerit ympäröivät itsensä polysakkaridikuorella, joka suojaa bakteeria isännän immuunijärjestelmältä. II-R-tyypin bakteereilta tämä suojakerros puuttuu, ja isännän immuunijärjestelmä pystyy torjumaan bakteerit.


title: Griffithin koe

text: Kokeessa III-S-tyypin bakteerit tapettiin kuumentamalla ja jäljelle jääneet bakteerit sekoitettiin II-R-tyypin bakteereihin. Kummatkaan bakteereista eivät vahingoittaneet yksinään hiiriä, mutta yhdessä ne olivat tappavia koe-eläiminä olleille hiirille. Griffith löysi kuolleitten hiirien verestä molempien bakteerityppien elossa olevia bakteereita. Griffith päätteli II-R-tyypin bakteerien "muuntuneen" tappaviksi III-S-tyypin bakteereiksi.


title: Griffithin koe

text: Nykyään tiedetään, että Griffithin havaitsema muuntuminen perustui itse asiassa III-S-tyypin bakteerien DNA:han. Vaikka III-S-tyypin bakteerit itse olivat kuolleet, niiden DNA oli selvinnyt kuumennuksesta ja II-R-tyypin bakteerit olivat ottaneet sen käyttöönsä. III-S-tyypin DNA sisältää suojaavan polysakkaridikuoren muodostavat geenit. Kokeessa esiin tulleen toiminnan selittivät täsmällisesti Osvald Avery, Colin McLeod ja Maclyn McCarty sekä Alfred Hershey ja Martha Chase kokeissaan.


title: Jean Marie Julien Balland

text: Jean Marie Julien Balland (26. heinäkuuta 1934 – 1. maaliskuuta 1998) oli katolisen kirkon 3. syyskuuta 1961 vihitty ranskalainen pappi. Hän yleni piispaksi 12. joulukuuta 1982 saatuaan 6. marraskuuta nimityksen Dijonin hiippakunnan johtoon. Vuonna 1988 hänestä tuli Reimsin ja vuonna 1995 Lyonin arkkipiispa.


title: Jean Marie Julien Balland

text: Balland nimitettiin kardinaaliksi 21. helmikuuta 1998. Hän ei kuitenkaan ennättänyt olla kardinaalina kuin muutamia päiviä ennen kuolemaansa.


title: Ilvesjoki

text: Ilvesjoki on kylä Kurikassa Etelä-Pohjanmaalla entisen Jalasjärven kunnan alueella. Kapea ja pitkä kylä sijaitsee kunnan eteläkulmassa lähellä Karvian rajaa. Kylän keskellä, pituussuunnassa virtaa Ilvesjoki-niminen joki. Ilvesjoelta on matkaa Karviaan 25 kilometriä, Peräseinäjoelle 46 km ja Seinäjoelle 55 km. Vuonna 1997 kylässä oli 601 asukasta.


title: Ilvesjoki

text: Yksi kylän tärkeistä elinkeinoista on maatalous. Ilvesjoella on lihan-, maidon- ja villantuottajia. Ilvesjoella on myös melkein 50 yrittäjää tai ammatinharjoittajaa.


title: Ilvesjoki

text: Ilvesjoella toimii kunnallinen peruskoulu. Kylässä toimii myös yksi kauppa, asiamiesposti ja yksi taksi. Ilvesjoen nuorisoseurantalo on nimeltään Toimela. Siellä kokoontuvat erilaiset järjestöt, joita kylässä on yli kymmenen. Lisäksi Toimelassa järjestetään yksityistilaisuuksia, kuten häitä.


title: Bilel Ifa

text:
Bilel Ifa (, s. 9. maaliskuuta 1990) on tunisialainen jalkapalloilija, pelipaikaltaan oikea laitapuolustaja. Hän edustaa Tunisian pääsarjassa pelaavaa Club Africainia.
__notoc__
Ifa nousi edustusjoukkueeseen kaudella 2007-2008 ja vakiinnutti avauspaikan Club Africainissa seuraavalla kaudella. Häntä on pidetty sittemmin joukkueen lahjakkaimpana pelaajana. Hyvien otteiden myötä muun muassa ranskalaisseura RC Lens on ollut kiinnostunut nuoresta lupauksesta. Ifa teki uransa ensimmäisen maalinsa Tunisian pääsarjassa 7. maaliskuuta 2010 ottelussa Olympique de Béjaa vastaan.


title: Bilel Ifa

text: Ifa aloitti maajoukkueuransa nuorten maajoukkueissa ennen kuin siirtyi pelaamaan Tunisian A-maajoukkueeseen vuodesta 2008 alkaen. Hänet valittiin ensimmäisiin arvokisoihinsa vuonna 2007 alle 17-vuotiaiden MM-kisoihin. Sittemmin hän pelasi myös Välimeren kisoissa vuonna 2009, joka koostui alle 21-vuotiaiden maajoukkueesta. Tunisia jäi kisoissa alkulohkoon. Ensimmäiset Afrikan-mestaruuskilpailut hän pelasi vuonna 2010, jossa Tunisian kisat päättyivät alkulohkoon. Ifa valittiin myös vuoden 2012 Afrikan-mestaruuskilpailuihin, jossa hän kuului joukkueensa avausmiehistöön. Tunisian kisat päättyivät puolivälieriin hävittyään Ghanalle jatkoajalla.


title: Punanokkakipuajat

text: Punanokkakipuajat ("Hylexetastes") on kipuajien heimoon kuuluva lintusuku.


title: Valkoniskaluri

text: Valkoniskaluri ("Lorius albidinucha") on lurien sukuun kuuluva kaija.


title: Valkoniskaluri

text: Valkoniskalurin pituus on noin 26–28 cm. Se muistuttaa paljon aitoluria. Sen höyhenpuvun yleisväri on punainen. Päälaki ja otsa ovat mustat, niskassa on mustan rajaama valkoinen laikku, siivet ovat päältä vihreät ja siipien alapeitinhöyhenet ovat punaiset. Siipisulkien alapinnalla on leveä keltainen raita. Pyrstö on punainen ja sen kärkiosa on vihreä. Nokka on punaoranssi, iiris keltainen tai punertava ja koivet mustahkot.


title: Valkoniskaluri

text: Valkoniskaluri elää Papua-uusi-guinealla Bismarckinsaarilla sijaitsevalla Uuden-Irlannin saarella.


title: Valkoniskaluri

text: Valkoniskalurit asuvat vuoristometsissä 500–2 000 metrin korkeudella, joskus alempanakin. Populaation koko on luultavasti alle 10 000 yksilöä ja kanta on pienenevä.


title: Valkoniskaluri

text: Pesintä tunnetaan puutteellisesti.


title: Valkoniskaluri

text: Valkoniskalurit syövät todennäköisesti samanlaista ravintoa kuin aitolurit.


title: Louis-Marie Billé

text: Louis-Marie Billé (18. helmikuuta 1938 – 12. maaliskuuta 2002) oli katolisen kirkon ranskalainen kardinaali vuodesta 2001. Hän sai vihkimyksensä papiksi 25. maaliskuuta 1962 ja piispaksi 19. toukokuuta 1984. Hän toimi vuosina 1984–1995 Lavalin hiippakunnan piispana ja sen jälkeen vuoteen 1998 Aixin-(Arles'n-Embrunin) arkkipiispana.


title: Louis-Marie Billé

text: Vuonna 1998 Billé nimitettiin Lyonin arkkipiispaksi, jona hän toimi kuolemaansa saakka. Hän oli myös Ranskan piispainkonferenssin johtaja, kunnes erosi sairauden takia 6. marraskuuta 2001.


title: Ronald A. Gray

text: Ronald Adrian Gray (s. 1966) on amerikkalainen sarjamurhaaja. Hän syyllistyi vuosina 1986–87, jolloin hän palveli sotilaana Pohjois-Carolinassa Fort Braggin tukikohdassa, kahteen murhaan, kolmeen raiskaukseen ja yhteen murhayritykseen.


title: Ronald A. Gray

text: Gray tuomittiin sekä siviili- että sotaoikeudessa kuolemaan. Presidentti George W. Bush vahvisti tuomion heinäkuussa 2008. Edellisen kerran sotilaan teloittamisesta päätti presidentti Dwight D. Eisenhower vuonna 1957.


title: Ronald A. Gray

text:
Gray oli määrä teloittaa 10. joulukuuta 2008, mutta vetoomusten takia sitä ei pantu täytäntöön. Syyskuussa 2015 tuomari päätti kielteisesti tuomitun viimeiseen vetoomuksen.
Toukokuuhun 2016 mennessä tuomiota ei oltu vielä pantu täytäntöön.


title: Superkick

text:
Sweet Chin Music on amerikkalaisessa vapaapainissa käytetty liike, jossa liikkeen tekijä menee kehän nurkkaan, tömistelee jalalla kunnes vastustaja nousee ja lopuksi liikkeen tekijä ottaa muutaman askeleen ja potkaisee vastustajaa leukaan. Toisessa versiossa voi liikkeen tehdä kun kummatkin ovat pystyssä. Sweet Chin Musicin loi Shawn Michaels, joka käytti sitä, kunnes joutui lopettamaan uransa.
Shelton Benjamin käyttää potkua eräänlaisena Super Kickinä, ja myös selostajat käyttävät usein nimeä Superkick.
Myös monet muutkin on käyttänyt tätä liikettä, Shawn käyttää tätä liikettä edelleen.


title: Kauluriluri

text: Kauluriluri ("Lorius chlorocercus") on lurien sukuun kuuluva kirkasvärinen kaija.


title: Kauluriluri

text: Kaulurilurin pituus on noin 28 cm ja paino noin 200 g. Se muistuttaa aitoluria. Sen höyhenpuvun yleisväri on punainen. Päälaki ja otsa ovat mustat, kaulan sivuilla on musta vaakaraita ja kurkun ja rinnan välissä kulkee kapea keltainen raita. Siivet ovat päältä vihreät, alapuolelta siniset ja punaiset. Pyrstö on punainen ja sen kärki on leveälti ruskea. Nokka on punaoranssi, iiris oranssi ja koivet tummanharmaat. Sukupuolet ovat samanvärisiä. Nuoren linnun nokka on ruskehtava ja iiris ruskea ja musta väri puuttuu kaulan sivuilta.


title: Kauluriluri

text: Kauluriluri elää Salomonsaarilla ja Papua-Uuden-Guinean itäosissa. Lajin elinympäristön laajuus on 20 000–50 000 neliökilometriä. Lajin populaation koko on 10 000–50 000 yksilöä. Kauluriluria pidetään myös vankeudessa häkkilintuna.


title: Kauluriluri

text: Kaulurilurit asuvat alavien maiden metsissä ja vuorten alarinteillä kilometrin korkeudelle saakka, etenkin palmumetsiköissä. Laji liikkuu yleensä pienissä parvissa tai pareittain.


title: Kauluriluri

text: Pesintä tunnetaan vain vankeudessa elävien lintujen osalta. Naaras munii kaksi munaa. Muna on kooltaan 30*24 mm.


title: Kauluriluri

text: Kaulurilurit syövät ainakin siitepölyä, mettä, kukkia ja siemeniä.


title: Michelle Grace

text: Michelle Grace (ent. Messer, s. 4. joulukuuta 1968) on yhdysvaltalainen näyttelijä-tuottaja.


title: Michelle Grace

text: Hän oli naimisissa Mark Gracen kanssa 1988–1993, jonka jälkeen hän meni vuonna 1997 naimisiin näyttelijä Ray Liottan kanssa. Heidän avioliittonsa päättyi eroon vuonna 2004. Michelle Gracella ja Ray Liottalla on vuonna 1998 syntynyt Karsen-tytär.


title: Pieksänjärvi

text: Pieksänjärvi (myös "Pieksäjärvi") on järvi Pieksämäellä Etelä-Savossa. Pieksämäen keskusta on järven etelärannalla. Pieksänjärvi on rehevä, keskihumuksinen ja väriltään rusehtava. Järven pohjoispäästä lähtee lasku-uoma pieneen Kaihlaseen, josta vesi laskee edelleen Haapajokea Haapajärveen.


title: Kuuma kesä (kappale)

text: Kuuma kesä on suomalaisen Popeda-yhtyeen kappale ja single, joka julkaistiin 3. kesäkuuta 1985. Se on yhtyeen tunnetuin kappale sekä yksi suomirockin klassikoista. Kappale oli myös mukana lokakuussa 1985 julkaistulla "Pohjantähden alla" -albumilla.


title: Kuuma kesä (kappale)

text: "Kuuma kesä" (tunnetaan yleisemmin nimellä "Pitkä kuuma kesä") on kitaristi Costello Hautamäen sävellys ja laulaja Pate Mustajärven sanoitus. Alun perin sanoituksia oli kaksi: Mustajärven ja kitaristi Arwo Mikkosen. Hautamäki valitsi Mustajärven version, ja perusteli valintaansa näin: "Ei millään pahalla, mutta jos me halutaan hitti tehdä, niin kyllä Mustajärven teksti on parempi". Basson kappaleeseen soitti äänittäjä Mika Sundqvist, basisti Jyrki Melartinin nukkuessa sohvalla. Sundqvistin oli tarkoitus soittaa basso vain "demoksi", mutta Melartin ei herätessään katsonut tarpeelliseksi soittaa sitä uudestaan.


title: Kuuma kesä (kappale)

text: Singlen B-puolella oleva "Tuomas parka" on vähemmän tunnettu Popeda-kappale. Se on merkitty kosketinsoittaja Safka Pekkosen säveltämäksi, mutta Pekkonen ei omien sanojensa mukaan säveltänyt kuin B-osan. Arwo Mikkonen sävelsi A-osan ja sanoitti kappaleen.


title: Kuuma kesä (kappale)

text: Myyntilistoilla single menestyi hyvin: heinäkuussa se oli sijalla 23., elokuussa 6. ja syyskuussa 4.


title: Kuuma kesä (kappale)

text: "Kuuma kesä" -kappaleen ovat levyttäneet myös Apulanta, The Kone, Westman ja Samuli Edelmann.


title: Saarijärvi (Kurikka)

text: Saarijärvi on pieni ja matala järvi valtatie 3:n varrella Kurikan eteläosassa. Aivan järven eteläisin kärki sijaitsee Parkanon puolella. Pinta-alaa Saarijärvellä on noin 23 hehtaaria ja syvin kohta on neljä metriä. Saarijärvessä on yksi pieni saari. Vesi järvessä on muiden pohjalaisjärvien tavoin ruskeaa. Saarijärven laskujoki on Saariluoma. Järven lounaispuolella sijaitsee Saarineva-niminen suoalue.


title: Saarijärvi (Kurikka)

text: Vuodessa järveen istutetaan noin 2 000 kilogrammaa jalokalaa. Pääsaaliskala on kirjolohi. Lisäksi järveen istutetaan jonkin verran harjusta, taimenta ja puronieriää. Suurimmat istutetut kalat ovat jopa kuusikiloisia. Saarijärvessä on myös jonkin verran siikaa ja ahventa. Suurimmat siiat ovat olleet yli kilon painoisia.


title: Saarijärvi (Kurikka)

text: Saarijärven itäosassa sijaitsevan lahden poikki Jalasjärven kunta rakensi aikoinaan laiturin. Tältä 200-metriseltä laiturilta voivat esimerkiksi pyörätuolilla liikkuvat kalastaa. Myös perhokalastajia ja viehekalastajia laituri palvelee. Laiturilta voi syksyllä ja keväällä heikkojen jäiden aikaan pilkkiä. Laiturin pohjoispäässä sijaitsee paikka kalanperkausta varten ja eteläpäässä puolestaan tulipaikka ja kota. Saarijärven pohjoispäässä on muun muassa kalastusvälineitä ja veneitä vuokraava kahvila sekä grillipaikka ja uimaranta.


title: Armand Maillard

text: Armand Maillard (s. 18. kesäkuuta 1943) on katolisen kirkon ranskalainen piispa. Hänet vihittiin papiksi 28. kesäkuuta 1970, sitten piispaksi 5. lokakuuta 1996. Hän toimi vuosina 1996–2007 Lavalin hiippakunnan piispana, ja vuonna 2007 hän siirtyi Bourges'n arkkipiispaksi.


title: Kevin Kilner

text: Kevin Kilner (s. 5. toukokuuta 1958 Baltimore, Maryland, Yhdysvallat) on yhdysvaltalainen elokuva- ja televisionäyttelijä.


title: Transformers: Kaatuneiden kosto

text: Transformers: Kaatuneiden kosto () on vuonna 2009 ensi-iltansa saanut brittiläis-amerikkalainen tieteiselokuva, joka perustuu Hasbron Transformers-leluihin. Elokuvan ohjasi Michael Bay ja jonka vastaavaan tuottajana toimi Steven Spielberg. Se on jatko-osa vuoden 2007 elokuvalle "Transformers" sekä "Transformers"-elokuvasarjan toinen osa. Sam Witwicky joutuu jälleen osaksi Optimus Primen johtamien Autobottien ja Megatronin johtamien Decepticonien välistä sotaa. Hän alkaa kokea outoja näkyjä cybertronilaisista symboleista ja joutuu Decepticonien takaa-ajamaksi. Megatronin mestari ja ikivanha Decepticon nimeltä Fallen haluaa aktivoida koneen, jolla tuottaa energonia tuhoamalla Auringon sekä kaiken elämän maapallolta. Tässä elokuvassa esiintyi enemmän yksilöllisiä transformereita kuin yhdesäkään muussa elokuvasarjan osassa.


title: Transformers: Kaatuneiden kosto

text: Directors Guild of American ja Screen Actors Guildin lakoista huolimatta, Bay onnistui saamaan elokuvan valmiiksi aikataulussa. Roberto Orci ja Alex Kurtzman palasivat käsikirjoittajiksi, mukanaan tällä kertaa myös Ehren Kruger. Kuvaaminen alkoi toukokuussa 2008 ja päättyi lokakuussa, Kuvauspaikkoina olivat muun muassa Egypti, Jordania, Betlehem, Pennsylvania, New Jersey ja Kalifornia.


title: Transformers: Kaatuneiden kosto

text: "Kaatuneiden kosto" sai ensi-iltansa Yhdistyneessä kuningaskunnassa 19. kesäkuuta 2009 ja Suomessa sekä Yhdysvalloissa 24. kesäkuuta 2009. Elokuva tuotti yhteensä noin 836,3 miljoonaa dollaria, mutta sai suurelta osin huonon vastaanoton ja voitti kolme Golden Raspberrya, ollen samalla eniten tuottanut vuoden huonoimman elokuvan palkinnon voittanut elokuva. Tämä oli viimeinen "Transformers"-elokuva, jossa Megan Fox oli mukana, ja jonka levitykseen DreamWorks osallistui.


title: Transformers: Kaatuneiden kosto

text: Kolmas elokuva, "", sai ensi-iltansa 29. kesäkuuta 2011 ja neljäs elokuva, "Transformers – Tuhon aikakausi", 27. kesäkuuta 2014. Viides elokuva, "", sai ensi-iltansa 21. kesäkuuta 2017.


title: Transformers: Kaatuneiden kosto

text: 19 000 vuotta sitten, matkustivat galaksin halki tuottaakseen energonia aurinkoja tuhoavilla laitteilla. Primeilla oli kuitenkin sääntö, etteivät he tuhoa planeettoja, joilla on elämää, muuta yksi heistä, joka sai myöhemmin nimen Fallen, huijasi muut rakentamaan Maahan auringonkorjuukoneen. Fallen hävisi taistelun muita Primeja vastaan ja menetti koneen aktivointiin tarvittavan esineen: Johtajuuden Matrixin. Muut Primet uhrasivat kehonsa muuttuakseen haudaksi, johon he kätkivät Matrixin.


title: Transformers: Kaatuneiden kosto

text: Kaksi vuotta Megatronin kukistumisen jälkeen, Autobotit tekevät yhteistyötä Yhdysvaltain asevoimien kanssa salaisessa iskuryhmässä nimeltä NEST ("Non-Biological Extraterrestrial Species Treaty"). Jahdatessaan Shanghaissa kahta Decepticonia nimeltä Demolishor ja Sideways, Optimus Prime kuulee varoituksen Fallenin paluusta, mutta ei tunnista nimeä. Kansallinen turvallisuusneuvonantaja Theodore Galloway (John Benjamin Hickey) ei kuitenkaan ole mielissään taisteluiden aiheuttamista tuhoista ja muistuttaa Megatronin ruumiin lepäämisestä Laurentian vajoamassa sekä Allsparkin viimeisen sirpaleen olevan tukasti lukittuna. Decepticonien kommunikaatioupseeri Soundwave hakkeroituu sotilassatelliittiin ja salakuuntelee keskustelua. Hän lähettää Ravagen noutamaan Allsparkin sirpelaan NESTin päämajasta.


title: Transformers: Kaatuneiden kosto

text: Sillä aikaa Sam Witwicky (Shia LaBeouf) on aikeissa aloittaa yliopisto-opinnot ja jättää taakseen tyttöystävänsä Mikaela Banesin (Megan Fox) sekä suojelijansa Bumblebeen. Hän löytää vanhan paitansa ja sen taskusta toisen Allsparkin sirpaleen. Sirpale välittää cybertronilaista tietoa hänen mieleensä ja herättää keittiön laitteet henkiin. Bumblebeen tuhottua ne, Sam jättää sirpaleen Mikaelalle, joka estää Decepticonia nimeltä Wheelie varastamasta sitä. Constructiconit elvyttävät Megatronin Ravagen varastamalla sirpaleella sekä tappamalla yhden omistaan varaosien saamiseksi. Palattuaan Fallenin luokse yhteen Saturnuksen kuista, Megatron saa käskyn tappaa Optimus, joka on viimeinen Prime ja siksi ainut, joka voi kukistaa Fallenin.


title: Transformers: Kaatuneiden kosto

text: Sam, Mikaela, sekä Samin huonetoveri Leo (Ramón Rodríguez) joutuvat Decepticonien hyökkäyksen kohteeksi. Ihmiseksi naamioitunut Decepticon Alice (Isabel Lucas) yrittää vietellä Samin, mutta Mikaela ja Leo auttavat hänet pakoon. He tappavat Alicen, mutta joutuvat Megatronin vangeiksi. Decepticon nimeltä Tohtori yrittää saada Samin mielestä auringonkorjuukoneen sijainnin leikkaamalla aivot. Mutta onneksi paikalle saapuvat Optimus ja Bumblebee. Optimus kohtaa taistelussa Megatronin, Starscreamin ja Grindorin. Optimus onnistuu tuhoamaan Grindorin, mutta Megatron onnistuu tappamaan hänet. Muiden Autobottien ajaessa Megatronin ja Starscreamin tiehensä, Sam pakenee Mikaelan, Leon, Bumblebeen sekä kaksosten Skids ja Mudflap kanssa.


title: Transformers: Kaatuneiden kosto

text: Decepticonit tekevät hyökkäyksiä eri puolille maailmaa ja Optimuksen kuoleman aistinut Fallen käyttää telekommunikaatiojärjestelmää vaatiakseen Samia toimitettavaksi hänelle. Leon avulla Sam ja Mikaela löytävät avukseen Seymour Simmonsin (John Turturro), lakkautetun Sektori 7:n entiseksi agentiksi. Hän paljastaa, että transformerit ovat olleet maailmalla jo tuhansia vuosia. Vanhimpia heistä ovat Etsijät, joista he löytävät Wheelien avulla yhden: iäkkään Decepticonin nimeltä Jetfire, joka kertoo Fallenin historiasta. Hän ja Wheelie kääntyvät Decepticoneja vastaan ja Jetfire siirtää heidät kaikki Egyptiin etisäkseen Primejen haudan sekä Matrixin voidakseen elvyttää Optimuksen. Simmons soittaa majuri Lennoxille (Josh Duhamel), ja pyytää NESTiä on toimittamaan Optimuksen ja muut Autobotit Egyptiin.


title: Transformers: Kaatuneiden kosto

text: Samin ryhmä löytää haudan Petran raunioilta, mutta Matrix hajoaa tomuksi Samin koskettaessa sitä. Sam kuitenkin kerää tomun sukkaansa. Decepticon Devastator alkaa murjoa yhtä Gizan pyramideista paljastaen auringonkorjuukoneen sen alta. Ilmavoimat tuhoavat suuren osan Deceptioneista, mutta sitten Megatron ampuu Samia ja haavoittaa häntä vakavasti, pysäyttäen hänen sydämensä. Sam saa näyn, jossa Primet ilmestyvät hänelle ja kertovat, ette Matrixia voi löytää, vaan se täytyy ansaita. Sam herää ja tomu kasaantuu taas Matrixiksi, jolla hän elvyttää Optimuksen.


title: Transformers: Kaatuneiden kosto

text: Fallen kuitenkin ilmestyy Egyptiin ja vie Matrixin. Scorponokin haavoittama Jetfire repii kipinänsä irti ja pyytää Optimusta käyttämään osiaan. Jolt yhdistää Jetfiren osat Optimukseen, joka lähtee Fallenin perään. Fallen on valmiina käynnistämään koneensa, kunnes Optimus räjäyttää sen. Pienen taistelun jälkeen Optimus tappaa Fallenin ja haavoittaa Megatronia pahasti. Mutta Megatron pakenee Starscreamin kanssa vannoen, ettei sota ole vielä ohi. Autobotit ja sotilaat huomaavat voittaneensa ja Sam ja Mikaela suutelevat. Sotalaivan kannella Optimus kiittää Samia henkensä pelastamisesta ja Sam taas Optimusta siitä, että Optimus uskoi häneen.


title: Transformers: Kaatuneiden kosto

text: Elokuvaa on kuvattu muun muassa Betlehemissä (jossa kuvatut kohtaukset sijoittuivat elokuvassa Kiinaan, Shanghaihin), Philadelphiassa, National Air and Space Museumissa, Jordanian Petrassa sekä Egyptin Gizassa..


title: Transformers: Kaatuneiden kosto

text: "Ilta-Sanomien" Tarmo Poussu piti elokuvaa kankeaa nimeään myöten ontuvana sekoituksena huonosti yhteensopivia aineksia. ”Sen tarina heittelehtii lapsellisen fantasian, kiiltokuvamaisen teiniromanssin ja hurmeisen sotaelokuvan välillä”, totesi Poussu ja piti tulosta joko vuoden väkivaltaisimpana lastenelokuvana tai lapsellisimpana sotaleffana.


title: Transformers: Kaatuneiden kosto

text: Elokuva valittiin vuoden huonoimmaksi elokuvaksi Golden Raspberry -palkintogaalassa maaliskuussa 2010. Elokuva voitti myös vuoden huonoimman ohjaajan ja käsikirjoituksen pääpalkinnot.


title: Hubert Marie Pierre Dominique Barbier

text: Hubert Marie Pierre Dominique Barbier (s. 4. elokuuta 1932) on katolisen kirkon 18. syyskuuta 1955 vihitty ranskalainen pappi. Hän yleni piispaksi 13. joulukuuta 1980 saatuaan 6. lokakuuta nimityksen Annecyn hiippakunnan apulaispiispaksi ja Noban titulaaripiispaksi. Vuonna 1984 hän nousi Annecyn piispaksi.


title: Hubert Marie Pierre Dominique Barbier

text: Annecyn piispan tehtävät Barbier jätti vuonna 2000. Silloin hän siirtyi Bourges'n arkkipiispaksi, jona hän toimi, kunnes jäi eläkkeelle 11. syyskuuta 2007.


title: Pierre Marie Léon Augustin Plateau

text: Pierre Marie Léon Augustin Plateau (10. tammikuuta 1924 – 26. huhtikuuta 2018) oli katolisen kirkon 28. kesäkuuta 1947 vihitty ranskalainen pappi. Hän yleni piispaksi 22. huhtikuuta 1979. Hän toimi vuosina 1984–2000 Bourgesin arkkihiippakunnan arkkipiispana, ja hänen jäätyään eläkkeelle tehtäviin siirtyi Hubert Marie Pierre Dominique Barbier.


title: Kaivajat (suku)

text: Kaivajat ("Geositta") on kaivajien heimoon kuuluva lintusuku. Aikasemmin suku luettiin orneerojen heimoon. Sukuu kuulu 11 lajia.


title: The End of This Chapter

text: The End Of This Chapter on Sonata Arctican ensimmäinen kokoelmalevy. Se julkaistiin vuonna 2005, mutta vain Japanissa.


title: Tulikulmat

text: Tulikulmat ("Aphrastura") on orneerojen heimoon kuuluva eteläamerikkalainen lintusuku. Suvussa on kaksi lajia:


title: Projekti 658

text: Projekti 658 (NATO-koodi: Hotel) oli Neuvostoliiton laivaston ensimmäisen sukupolven, 1960-luvun alussa käyttöön otettu ydinkäyttöinen sukellusveneluokka, joka on aseistettu ballistisin ydinohjuksin.


title: Projekti 658

text: Luokka perustui Neuvostoliiton ensimmäiseen ydinkäyttöiseen sukellusveneeseen, Projekti 627:ään, johon lisättiin ohjusosasto edeltävästä dieselkäyttöisestä Projekti 629:stä. Veneen suunnittelu OKB-18, aluksi johdossaan P.Z. Golosovskyi, sitten I.V. Mihailov ja lokakuusta 1958 S. N. Kovaljov.


title: Projekti 658

text: Projekti 629:n tavoin veneeseen mahtui kolme Scudista kehitettyä R-13-ohjusta (NATO-koodi: SS-N-4 Sark) pystysuoriin siiloihin tornin taakse. Veneen oli noustava pintaan niiden laukaisua varten.


title: Projekti 658

text: Luokan ensimmäinen alus "K-19" laskettiin vesille 8. elokuuta 1959 ja otettiin käyttöön 12. marraskuuta 1960. Kahdessa vuodessa valmistui kahdeksan venettä, jotka kaikki rakennettiin SEVMAŠilla Molotovskissa.


title: Projekti 658

text: Vuosina 1963–1967 veneet varustettiin D-4-laukaisujärjestelmällä ja pidemmän kantomatkan R-21-ohjuksella (NATO-koodi: SS-N-5 Serb), jonka voi laukaista 16 metriä vedenpinnan alta ja ennen laukaisua siilo oli täytettävä vedellä. Tämä muunnos sai nimen projekti 658M tai Hotel II.


title: Projekti 658

text: "K-145" varustettiin R-29-ohjuksella ja sai nimen projekti 701 tai Hotel III. Veneen pituus piteni 130 metriin ja uppouma 4080/5000 tonnista 5500/6400 tonniin (pinnalla/pinnan alla).


title: Ismo Junni

text: Ismo Kullervo Junni (kesäkuu 1943 – 3. marraskuuta 1995 Helsinki) oli suomalainen sarjamurhaaja, joka surmasi vaimonsa ja neljä ryyppykaveriaan. Useat hänen suorittamistaan surmatöistä olivat murhapolttoja Kivinokan kesämaja-alueella Helsingissä.


title: Ismo Junni

text: Ominaista Junnin tekemille surmatöille oli se, että hän irrotti uhreiltansa hampaita. Esimerkiksi pahoinpitelyn päätteeksi hän kiskoi vaimoltaan irti hampaan ja myöhemmin varasti uhrinsa hammasproteesin, jota esitteli ryyppykavereilleen.


title: Ismo Junni

text: Junni teki ensimmäisen henkirikoksensa elokuussa 1980, jolloin hän surmasi Helsingin Kontulassa vuotta nuoremman vaimonsa. Ismo Junnia kuultiin asiassa, mutta todisteet eivät riittäneet häntä vastaan. Tapaus kirjattiin tapaturmaksi.


title: Ismo Junni

text: Seuraavan surman Junni teki Kivinokan kesämaja-alueella heinäkuussa 1986. Tällöin uhreiksi joutuivat hänen ryyppykaverinsa Seppo Mäntyniemi ja Juha Väre. Surmatyöt Junni täydensi sytyttämällä kesämajan tuleen.


title: Ismo Junni

text: Syyskuussa 1986 Junni surmasi ryyppykaverinsa Matti Haapasen polttamalla tämän kesämajaansa.


title: Ismo Junni

text: Viimeinen surmatyö tapahtui vuonna 1988. Tällöin Junni poltti Pauli Sirosen tämän kesämajaan.


title: Ismo Junni

text: Junni osoitti sairaalloista kiinnostusta kalmoihin, ja hän jopa pyrki ruumishuoneelle töihin, jonne häntä ei kuitenkaan huolittu.


title: Ismo Junni

text: Vuonna 1990 Junnin täysi-ikäiseksi varttunut poika paljasti poliisille, että äidin kuolema ei ollut tapaturma. Ismo Junni otettiin kuulusteluihin, jossa hän yllättäen tunnusti kaikki surmatyöt vuosien varrelta.


title: Ismo Junni

text: Helsingin raastuvanoikeudessa Junni perui tunnustuksensa ja väitti pyrkineensä miellyttämään kuulustelijoitaan. Raastuvanoikeus kuitenkin katsoi hänet syylliseksi vaimonsa tappoon, Seppo Mäntyniemen, Juha Väreen, Matti Haapasen ja Pauli Sirosen murhiin sekä murhapolttoihin ja tuomitsi tämän elinkautiseen vankeuteen helmikuussa 1992.


title: Ismo Junni

text: Helsingin hovioikeus muutti vaimon kuoleman rikosnimikkeen törkeäksi pahoinpitelyksi ja törkeäksi kuolemantuottamukseksi. Rangaistusseuraamus ei kuitenkaan muuttunut. Junni kuoli vuonna 1995 suorittaessaan elinkautista rangaistustaan.


title: Kookosluri

text: Kookosluri ("Lorius hypoinochrous") on lurien sukuun kuuluva kaija.


title: Kookosluri

text: Kookoslurin pituus on noin 26 cm ja paino 200–240 g. Se muistuttaa aitoluria. Sen höyhenpuvun yleisväri on punainen. Päälaki ja otsa ovat mustat, siivet päältä vihreät, alapuolelta punaiset ja mustat ja siipisulissa on keltainen raita. Pyrstö on punainen ja sen kärki on leveälti sininen tai vihreä. Nokka on punaoranssi ja sen tyvi valkoinen, iiris on oranssi tai punainen. Sukupuolet ovat samanvärisiä.


title: Kookosluri

text: Kookosluri elää Papua-Uusi-Guinean itäosan saarilla. Lajin elinympäristön laajuus on 50 000–100 000 neliökilometriä. Lajista tunnetaan kolme alalajia, joiden väritys vaihtelee jonkin verran. Lajin populaation koko on yli 50 000 yksilöä. Kookosluria pidetään myös vankeudessa häkkilintuna.


title: Kookosluri

text: Kookoslurit asuvat pääasiassa alavien maiden metsissä ja vuorten alarinteillä 1 600 metrin korkeudelle saakka. Ne viihtyvät monenlaisissa metsiköissä, etenkin kookospalmumetsiköissä, sekä myös puutarhoissa ja taajamissa. Ne esiintyvät yleensä pienissä, alle 20 yksilön parvissa tai pareittain. Laji on äänekäs ja huomiota herättävä.


title: Kookosluri

text: Pesintä tunnetaan vain vankeudessa elävien lintujen osalta. Naaras munii yleensä kaksi munaa, joita haudotaan noin 25–26 päivää. Poikaset jättävät pesän noin 11 viikon ikäisinä.


title: Kookosluri

text: Kookoslurit syövät ainakin siitepölyä, mettä ja kukkia.


title: Michael Jackson (radiotoimittaja)

text: Michael Jackson (s. 16. huhtikuuta 1934) on yhdysvaltalainen radiojuontaja. Uransa alkuvaiheessa hän työskenteli Etelä-Afrikassa ja Isossa-Britanniassa. Kotimaassaan hän aloitti Massachusettsissa, josta hän siirtyi San Franciscoon tekemään yölähetyksiä. Suurimman suosionsa Jackson sai losangelesilaisella KABC-asemalla, jolla hän toimi 32 vuoden ajan.


title: Michael Jackson (radiotoimittaja)

text: Michael Jackson on saanut seitsemän Emmy-palkintoa, tähden Hollywood Walk of Famelle ja vuonna 2003 hänet nimettiin Radio Hall of Fameen. Jacksonin täyskaiman, muusikko Michael Jacksonin kuoltua vuonna 2009 tämän fanit kokoontuivat suremaan toimittaja-Jacksonin Walk of Fame -tähdelle, sillä pääsy muusikon omalle tähdelle oli estettynä tekeillä olevan Bruno-elokuvan ensi-iltavalmistelujen vuoksi.


title: Maa on niin kaunis

text: ”Maa on niin kaunis” on hengellinen laulu. Se liitetään useimmiten joulun aikaan, mutta sitä lauletaan muinakin vuodenaikoina ja muissa yhteyksissä.


title: Maa on niin kaunis

text: Laulun sävelmä on peräisin vuonna 1842 ilmestyneestä sleesialaisten kansanlaulujen kokoelmasta. Sävelmä liittyi siinä vanhaan saksalaiseen virteen ”Schönster Herr Jesu”. Sävelmää pidettiin keskiaikaisena pyhiinvaeltajien hymninä. Myöhemmin tanskalainen kirkkoherra Ferdinand Fenger pyysi ystäväänsä, kirjailija Bernhard Severin Ingemannia kirjoittamaan lauluun uudet sanat. Ingemann sai laulun valmiiksi 1850. "Schönster Herr Jesu" laulun teksti on myös osin saattanut olla Ingermannin laulun tekstin esikuvana. "Schönster Herr Jesu" on suomeksi "Uusia virsiä 2009" kokoelmassa "Oi pyhä Jeesus virsi 25.


title: Maa on niin kaunis

text: Laulun suomensi Hilja Haahti vuonna 1903. Suomen evankelis-luterilaisen kirkon virsikirjassa se on ollut virtenä numero 30 vuoden 1986 virsikirjapainoksesta lähtien. Virsi on Suomen ruotsinkielisessä virsikirjassa virtenä numero 31.


title: Maa on niin kaunis

text: Virsi on myös Ruotsin kirkon virsikirjassa, osastossa "Pyhiinvaellus", numero 297. Virren suomenkielisen tekstin on uudistanut virsikirjatyöryhmä vuoden 1984 virsikirjaehdotuksen tekstin pohjalta.


title: Maa on niin kaunis

text: Oskar Merikanto sovitti saman melodian vuonna 1908 lauluäänelle ja uruille anonyymiin tekstiin "Kehdosta hautaan saattelevi laulu, ijäisyytehen matkaajaa". Sovitus on julkaistu nimellä "Elämän laulu", op. 61 (A. E. Lindgren 1909 AEL388).


title: Maa on niin kaunis

text: Laulu tunnetaan myös nimellä ”Toivioretkellä”. Kyseisellä nimellä kappaleen on levyttänyt muun muassa Juice Leskinen Slam ja lauluyhtye Rajaton


title: Jean de Lattre de Tassigny

text: Jean de Lattre de Tassigny (2. helmikuuta 1889 Mouilleron-en-Pareds – 11. tammikuuta 1952 Pariisi) oli upseeri Ranskan armeijassa toisessa maailmansodassa. Hän johti 1940 Ranskan 14. jalkaväkidivisioonaa. Toisen maailmansodan jälkeen hän siirtyi Naton jalkaväkijoukkojen johtoon. Tassigny on haudattu Pariisin Invalidikirkkoon. Hänet ylennettiin kuolemansa jälkeen postuumisti Ranskan marsalkaksi.


title: The Dudesons (televisiosarja)

text: The Dudesons on suomalaisen temppu- ja stuntryhmä Extreme Duudsoneiden televisiosarja, jonka tuotantoyhtiönä toimii Rabbit Films. Sarja on toinen tuotantoyhtiön televisiosarja, joka kiisi suoraa päätä menestykseen, ja siitä on julkaistu kaikki tuotantokaudet DVD:llä. Pääosissa esiintyvät Jarno Leppälä, Jukka Hilden, Jarno Laasala ja Hannu-Pekka Parviainen. Kolmatta tuotantokautta alettiin kuvata jo kesällä, ja ensimmäiset pätkät ovat vuotaneet jo esimerkiksi YouTube-sivustolle. Sarja on jatko-sarja aiemmille duudsonisarjoille, jotka ovat: Maailmankiertue 1 (2001), Maailmankiertue 2 (2002), Maailmankiertue 3 (2003) ja Duudsoni Elämää (2004). Tämä sarja on kuitenkin ensimmäinen, joka on tehty englanninkieliseksi.


title: The Dudesons (televisiosarja)

text: Ensimmäinen tuotantokausi koostuu osittain vanhemman Duudsoni Elämää- sarjan materiaalista, joka on käännetty englanninkieliseksi. Mukana on myös Maailmankiertue-sarjan materiaalia.


title: The Dudesons (televisiosarja)

text: Ensimmäisen tuotantokauden kolmiosaisessa jaksossa Operaatio Ritari-Ässä Jukka kertoo aina ihailleensa David Hasselhoffin Ritari Ässä -roolisuoritusta, jossa hän laskeutuu autolla rekan perästä ja lähtee rosvojen perään ja lopulta asia etenee siihen että Jarppi ohjaa rekkaa jonka lavalla sijaitsevassa autossa Jukka on. Lopulta auto suistuu ojaan. Tuliparturissa Jarnon hiukset saavat uuden tyylin kun hän menee Jukan parturiin ja jää ainoaksi asiakkaaksi. Kalastusta Pohjanmaalla -jaksossa Jarppi, Jukka ja Jarno lähtevät räjäyttelemään kaloja jäätikölle ja lopulta tilanne päättyy painiin jäällä ja ilotulitesotaan Duudsoneiden autolla, jonka he sytyttävät tuleen. Kosto Mr. Hitlerille jaksossa Duudsonit naamioituvat Hullujen Eläinten Iskuryhmäksi (engl. Crazy Animal Hit Squad) ja menevät tekemään jekun entiselle naapurilleen, joka on heitä kiusannut. He kaivavat kuopan Hitlerin pihalle ja odottavat kunnes hän ajaa siihen autolla. Lopulta Duudsonit joutuvat maksamaan hänelle 5000€ korvauksia. Kevätsiivous-jakso koostuu lähinnä Duudsoni Elämää sarjassa nähdystä jaksosta, jossa pojat pelaavat golfia ranchilla. Viimeinen jakso, Jukan surmahyppy on myös nähty Duudsoni Elämää -sarjassa.Toinen tuotantokausi esitettiin 2. toukokuuta 2008 alkaen Nelosella. Jekkusodat on ensimmäinen jakso, ja Duudsonit tekevät toisilleen siinä jekkuja. Kohokohdaksi nousee Jukan Jarpille tekemä tabasco-jekku, jossa hän suihkuttaa tabascoa Jarpin takapuoleen jonka jälkeen antaa auttavaisena maitoa, joka viilentäisi vaikka todellisuudessa maitopurkissakin on tabascoa. Lopulta HP tuo Jarpille piimäpurkin helpotukseksi. Duudsonien Lomareissu -jaksossa he kiertelevät ympäri Suomea ja päätyvät lopulta Powerparkiin, jossa HP:lle tehdään oksettamistesti. Supersankarit jaksossa he tekevät itselleen supersankarihahmot: Näkymätön Mies (Invisible Man, Jukka), Lentomies (Flying Man, HP), Eläin Mies (Manimal Man, Jarppi) sekä Muskelimies (Muscle Man, Jarno). Jaksossa vierailee Jouko Ahola. Britneyn Synttärit jaksossa Duudsoneiden lemmikkipossu Britney joutuu sairaalaan syntymäpäivänään. Poliisit & Rosvot jaksossa Duudsonit heräävät kummaliseen yllätykseen, kun heidän ovelleen ilmestyvät poliisipartio koirineen. Duudson-Olympialaiset jaksossa Duudsonit ottavat mittaa toisistaan joukkueina heidän omissa olympialajeissa (joukkueet: Jarppi, HP & Jukka, Jarno). Epätoivoiset kodinetsijät jaksossa he matkaavat vanhalle ranchille ja huomaavat, että se on hajotettu. Lopulta aamulla, muiden nukkuessa Jarppi alkaa levittää taloon dynamiittia ja makkaroita, aikoessaan räjäyttää talon ja syödä sopivasti palaneet makkarat. Juuri kun viimeisenä talosta poistuva Jarno lähtee juoksuun, Jarppi räjäyttää talon. Jakso Duudsonien Top-10 koostuu kauden parhaista hetkistä.Kolmannen tuotantokauden ensiesitys oli 9. tammikuuta 2009 Subilla. Kauden joitain pätkiä vuoti etukäteen internetiin ja Viihdeuutisiin. Kolmatta tuotantokautta kuvatessa ryhmän jäsen Jarno "Jarppi" Leppälä joutui sairaalaan. Vanhan teollisuusrakennuksen räjäyttämisen aikana Leppälä oli seisonut rakennuksen katolla, ja joutunut suoraan tiilien ja lautojen murskaamaksi rakennuksen räjähtäessä. Kuolema kävi lääkäreiden mukaan liiankin lähellä, mutta mies selvisi tapahtumasta pelkällä aivotärähdyksellä, sekä useilla murtuneilla luilla. Myös toinen ryhmän jäsen, Jukka Hilden vammautui kuvauksissa pahasti. Mies rakensi itselleen uudet metallipohjaiset kengät, joiden avulla pystyi roikkumaan kiinni moottoripyörässä joka kulki 210 km/h. Lopulta hänen otteensa kuitenkin lipesi, ja hänen nahkansa paloi useasta kohti kehoa. Päällä tapahtuman aikana hänellä oli pelkästään shortsit, t-paita ja omatekoiset kengät. Sarjassa nähdään myös, mitä tapahtui Jarpin 10 vuotta sitten irronneelle peukalolle, kun se palaa "piinaaman" miestä.Duudsonien neljäs tuotantokausi alkoi 15.1.2010 Subilla.Duudsonien viides tuotantokausi alkoi 2.4.2015 Subilla.


title: Léon-Adolphe Amette

text: Léon-Adolphe Amette (6. syyskuuta 1850 – 29. elokuuta 1920) oli katolisen kirkon 20. joulukuuta 1873 vihitty ranskalainen pappi. Hän oli kardinaali vuodesta 1911 ja osallistui siten vuoden 1914 konklaaviin. Hänet vihittiin piispaksi 25. tammikuuta 1899, ja hän toimi Pariisin arkkihiippakunnan arkkipiispana vuodesta 1908 kuolemaansa.


title: Pikkuoravat

text: Pikkuoravat voi tarkoittaa seuraavia:


title: Evisceration Plague

text: Evisceration Plague on Cannibal Corpsen yhdestoista studioalbumi, joka julkaistiin 3. helmikuuta 2009. Levystä on saatavilla myös erikoisversio, jossa on mukana "Making of Evisceration plague" -DVD.


title: Evisceration Plague

text: Albumi nousi Suomen virallisen listan sijalle 25. Yhdysvalloissa se debytoi Billboard 200 -listan sijalla 66.


title: Georg Forster

text: Johann Georg Adam Forster (27. marraskuuta 1754 Nassenhuben lähellä Danzigia (nykyinen Gdańsk) - 10. tammikuuta 1794 Pariisi) oli saksalainen luonnontieteilijä, matkakirjailija ja vallankumouksellinen. Forster syntyi Puolassa lähellä Danzigia skotlantilaisen pastorin perheeseen, ja vuonna 1766 perhe muutti Englantiin, missä nuori Georg alkoi ansaita kääntämällä tiedekirjoja englanniksi. Forster pääsi jo nuorena isänsä seurassa useille tutkimusmatkoille, joista eksoottisin oli James Cookin toinen matka Tyynellemerelle. Forsterin matkakertomus, "Matkustus maailman ympäri" vaikutti suuresti eurooppalaisten käsitykseen Polynesian kansoista. Hän julkaisi teoksen ensin englanniksi ja käänsi sen sitten itse saksaksi. Tämän matkakuvauksen seurauksena Forster kutsuttiin Royal Societyn jäseneksi jo 23-vuotiaana.


title: Georg Forster

text: Eurooppaan palattuaan Forster keskittyi akateemiseen uraan, ja opetti Kasselin ja Vilnan yliopistoissa. Vuonna 1788 hänestä tuli Mainzin yliopiston pääkirjastonhoitaja. Forster kuului valistusajan saksalaisen sivistyneistön kärkinimiin, ja oli vilkkaassa kirjeenvaihdossa useiden maanmiestensä kanssa. Kun ranskalaiset valtasivat Mainzin, Forster liittyi jakobiineihin, ja oli sitten perustamassa ensimmäistä saksalaista tasavaltaa eli Mainzin tasavaltaa vuonna 1792. Forsterista tuli Mainzin lähettiläs Pariisissa. Sotaonni kääntyi, Mainz joutui preussilaisten käsiin, Forster julistettiin maanpetturiksi eikä voinut palata Saksaan, vaan kuoli Pariisissa 1794.


title: Tšerdyn

text: Tšerdyn () on kaupunki Permin aluepiirissä Venäjällä. Se sijaitsee Kolva-joen rannalla 6 kilometrin päässä paikasta, jossa se laskee Višeraan, 470 kilometriä Permistä pohjoiseen. Kaupunki on Tšerdynin piirin keskus. Asukkaita on 5 300 henkeä (vuonna 2010).


title: Tšerdyn

text: Kaupungin nimi uskotaan juontuvan komin kielen ”joen suuta” merkitsevistä sanoista. Arkeologisten löytöjen mukaan seudun asukkaat kävivät 800–1100-luvulla kauppaa Volgan bulgaarien, Novgorodin, Lähi-idän ja pohjoisen alueen kansojen kanssa. Tšerdyn mainitaan ensimmäisen kerran vuonna 1451. 1400–1500-luvulla se oli Suur-Permin pääkaupunki. Iivana III:n joukot valtasivat sen vuonna 1472 ja se liitettiin Moskovan Venäjään. Vuonna 1535 Tšerdyn tunnustettiin virallisesti kaupungiksi.


title: Tšerdyn

text: Tšerdynistä alkoi vanha Uralin yli Siperiaan johtanut kauppatie. Asukkaat harjoittivat suolan keittoa, maa- ja karjataloutta, kalastusta ja kaupankäyntiä. Vuonna 1613 vojevodikunnan keskus siirrettiin Solikamskiin, mutta kaupunki säilytti asemansa tärkeänä kaupan keskuksena. Vuonna 1640 Tšerdynin lähelle perustettiin metallitehdas. Myöhemmin suuren merkityksen sai puunjalostus. 1700-luvulla kaupungin taloudellinen merkitys väheni Solikamskin nopean kehityksen vuoksi. 1700–1800-luvulla Tšerdyn oli alueen suurimman kihlakunnan keskus. Vuoden 1792 tulipalo tuhosi kaupungin lähes kokonaan. 1800–1900-luvun vaihteessa harjoitettiin viljan, Petšoran kalan ja turkisten kauppaa.


title: Tšerdyn

text: 1900-luvun alussa kaupungissa toimi Venäjän toiseksi suurin kulutusosuuskunta, Tšerdynin ja Permin välillä oli päivittäinen höyrylaivayhteys. Vuonna 1934 Tšerdynissä asui karkotettu runoilija Osip Mandelštam. Nykyisin kaupungin talous perustuu metsäteollisuuteen.


title: Tšerdyn

text: Tšerdyn sijaitsee Kolva-joen rannalla seitsemällä rotkojen erottamalla kukkulalla. Korkeimmilla paikoilla on jälkiä Permin komien linnoitetuista asuinpaikoista. Kaupungin historiallisen ytimen muodostaa Troitskaja-mäki, jolla on sijainnut vuonna 1535 rakennettu kreml. Kaupungin vanhin rakennus on vuosina 1704–1718 rakennettu Apostoli Johanneksen kirkko, joka on kuulunut Uralin ensimmäisen, vuonna 1462 perustetun miesluostarin yhteyteen. 1700-luvun keskustan muodostaa Sobornaja-aukio, jolla sijaitsevat vuosina 1750–1754 rakennettu Ylösnousemuksen katedraali ja Kristuksen kirkastumisen kirkko vuodelta 1756. Niiden vieressä on vuosina 1751–1761 rakennettu Jumalan ilmestyksen kirkko. Kaupungin keskusta on rakennettu vuoden 1792 tulipalon jälkeen laaditun säännöllisen asemakaavan mukaan. Muita nähtävyyksiä ovat 1700-luvun alun asevarikko, kauppahalli (1857), kaupunginduuma ja 1800-luvun kauppiastalot. Kaupungissa toimii vuonna 1899 perustettu kotiseutumuseo.


title: Usolje

text: Usolje () on kaupunki Permin aluepiirissä Venäjällä. Se sijaitsee Kaman oikeanpuoleisella rannalla vastapäätä Bereznikin kaupunkia 343 kilometriä Permistä pohjoiseen. Kaupunki on Usoljen piirin keskus. Asukkaita on 5 400 henkeä (vuonna 2008).


title: Usolje

text: Paikkakunta on syntynyt nimellä "Novoje Usolje" vuonna 1606, jolloin sinne perustettiin suolankeittämö. Seutu kuului vuosisatojen ajan Stroganovin kauppias- ja liikemiessuvulle. 1700-luvulla Novoje Usolje toimi Stroganovien omistamien alueiden hallinnollisena keskuksena. 1800-luvun alkuun mennessä, Solikamskin merkityksen vähentyessä, Novoje Usoljesta tuli Kaman seudun suolan tuotannon keskus ja tärkeä Keski-Venäjän ja Uralin välisen kaupan välittäjä. Kaupunginoikeudet se sai vuonna 1940.


title: Usolje

text: Usoljessa on säilynyt runsaasti vanhoja puutaloja ja Stroganovien ajan kivirakennuksia. Kauppatorilla sijaitsevat Vapahtajan tsasouna ja vuonna 1727 valmistunut Kristuksen kirkastumisen katedraali. Muita nähtävyyksiä ovat Stroganovien talo, kauppahalli ja siihen liittyvä kellotorni (1730). Klassismia edustavat Pokrovan ja pyhän Nikolaoksen tsasouna (1814–1820), Pyhän Nikolaoksen kirkko, Golitsynin kartano (1818), kaupungintalo (1832), suolatehtaan konttori (1833) ym. Usoljen pohjoisosa rajoittuu Bereznikin kaupungin lähiöihin.


title: No Innocent Victim

text: No Innocent Victim on vuonna 1992 perustettu yhdysvaltalainen hardcore punk -yhtye, jolla on levytyssopimus Facedown Recordsin kanssa. Yhtye lopetti vuonna 2002, mutta vuonna 2004 se aloitti uudelleen soittamalla keikan Cornerstone-festivaaleilla. Yhtye on julkaissut kahdeksan levyä. Yhtyeen sanoituksista näkyy selvästi jäsenten kristillinen vakaumus.


title: Osa

text: Osa () on kaupunki Permin aluepiirissä Venäjällä. Se sijaitsee Kaman vasemmalla rannalla (Votkinskin tekoallas) 146 kilometriä Permistä lounaaseen. Kaupunki on Osan piirin keskus. Asukkaita on 22 500 henkeä (vuonna 2008).


title: Osa

text: Vuonna 1591 paikalle perustettiin Novonikolskajan kylä, johon myöhemmin rakennettiin Venäjän itäistä rajaa suojaava linnoitus. Osan kaupunki perustettiin vuonna 1708 ja uudelleen vuonna 1737. Vuonna 1781 siitä tuli Permin lääniin kuuluneen kihlakunnan keskus. 1700-luvulla kaupungin läpi kulki Siperian maantie. Vuonna 1774 sen valtasivat Jemeljan Pugatšovin joukot. 1800-luvun alussa Osasta tuli huomattava maataloustuotteiden kaupan ja Kaman liikenteen keskus. Vuonna 1963 kaupungin lähellä alettiin porata öljyä. Paikkakunnalla on lähinnä elintarvike- ja puunjalostusteollisuutta.


title: Osa

text: Nähtävyyksiä ovat vuosina 1790–1800 rakennettu klassistinen Neitsyt Marian kuolonuneen nukkumisen katedraali, moskeija 1800-luvun puolivälistä, venäläistyylinen Kolminaisuuden katedraali (1902–1916), vojevodikunnan ja kihlakunnan klassistiset kansliarakennukset (molemmat 1800–1802), virastorakennus (1800–1828), kauppahalli (1800-luvun alku) sekä lukuisat 1800-luvun kauppiastalot. Kaupungissa toimii kotiseutumuseo.


title: Jesse Brinkley

text: Jesse Lee Brinkley (s. 14. marraskuuta 1976 Yerington, Nevada) on yhdysvaltalainen nyrkkeilijä. Hän esiintyi Contender-Haastaja -ohjelmassa, jossa hän saavutti neljännen sijan. Hänellä on kaksi lasta tyttöystävänsä Colleen Ritterin kanssa.


title: Jesse Brinkley

text: Brinkley syntyi Yeringtonissa, Nevadassa. Hän on otellut 40 ottelua, joista 35 on voittoja ja 22 voitettu tyrmäyksellä. Kuusi ottelua on päättynyt tappioon, joista kolme tyrmäyksellä.


title: Jesse Brinkley

text: Tosi-tv -ohjelmassa Contender - Haastaja Brinkley päätyi Lännen joukkueeseen. Contender-Haastajan kolmannella kaudella Brinkley otteli Ison-Britannian Robin Reidiä vastaan. Hän hävisi ottelun yksimielisellä tuomaripäätöksellä.


title: Erik Mickwitz

text: Erik Mickwitz (s. 24. marraskuuta 1938 Helsinki) on suomalainen juristi, joka on toiminut kuluttaja-asiamiehenä vuosina 1991–2003.


title: Erik Mickwitz

text: Mickwitz on valmistunut lainopin kandidaatiksi 1963 ja sai varatuomarin arvon 1966. Hän työskenteli patentti- ja rekisterihallituksessa 1963–1965 ja Liiketyönantajain keskusliitossa eri tehtävissä, viimeksi johtajana 1975–1976. Vastaperustetun kuluttaja-asiamiehen toimiston toimistopäällikkönä hän toimi 1978–1991, joista viimeiset vuodet kuluttaja-asiamiehen viransijaisena.


title: Erik Mickwitz

text: Mickwitz toimi vuosina 2003–2004 suomenruotsalaisten kansankäräjien eli Folktingetin pääsihteerinä.


title: Erik Mickwitz

text: Vuonna 2008 Mickwitz toimi yhdessä professori Erkki Aurejärven kanssa oikeudenkäyntiavustajana kantajille, jotka haastoivat tupakkateollisuuden vastaamaan tupakanpolton aiheuttamista terveyshaitoista Helsingin käräjäoiketeen. Kanne hylättiin, ja asia etenee hovioikeuteen.


title: Erik Mickwitz

text: Erik Mickwitzin isä oli talvisodassa kaatunut historiantutkija Gunnar Mickwitz. Erik Mickwitzin puoliso oli lastenkirjailija ja animaattori Camilla Mickwitz.


title: Lysva

text: Lysva () on kaupunki Permin aluepiirissä Venäjällä. Se sijaitsee Uralin länsirinteellä Lysva-joen rannalla 206 kilometriä Permistä itään. Kaupunki on Lysvan piirin keskus. Sen läpi kulkee Tšusovskajan ja Kuzinon välinen rautatie (Lysvan asema). Asukkaita on 68 700 henkeä (vuonna 2008).


title: Lysva

text: Paikkakunta on syntynyt vuonna 1785 perustetun rautatehtaan yhteyteen. Vuonna 1926 siitä tuli kaupunki. Nykyään Lysvassa on lähinnä metalli- ja koneenrakennusteollisuutta. Kaupunki tunnetaan neuvostoaikana valmistetuista Lysva-sähköliesistä.


title: Lysva

text: Nähtävyyksiä ovat vuonna 1785 rakennettu tehtaan patorakennelma, 1800-luvun alun teollista arkkitehtuuria edustava rautatehtaan rakennuskokonaisuus, johon kuuluvat myös rantakadun varastot, tehtaanjohtajan talo (1897–1898) ja konttorirakennus (1914–1915). 1800–1900-lukujen vaihteen rakennuksista erottuvat entinen Šuvalovin talo (1904–1905) ja sairaalarakennus.


title: Brooklyn Park

text: Jesse Ventura toimi Brooklyn Parkin pormestarina yhden kauden ajan 1991–1995.


title: Kungur

text: Kungur () on kaupunki Permin aluepiirissä Venäjällä. Se sijaitsee paikassa, jossa Iren- ja Šakvajoet yhtyvät Kaman sivujokeen Sylvaan, 101 kilometriä Permistä kaakkoon. Kaupunki on Kungurin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Sen läpi kulkee Permin ja Jekaterinburgin välinen rautatie (Kungurin asema). Asukkaita on noin 68 00 henkeä (vuonna 2010).


title: Kungur

text: Kungur on perustettu vuonna 1648 Kungurka-joen rannalle 17 kilometrin päähän Iren-joen suusta. Vuonna 1662 sen hävittivät baškiirit, minkä jälkeen nykyiselle paikalle rakennettiin uusi linnoitus. 1700-luvun puolivälissä Kungur oli yksi Uralin suurimmista asutuskeskuksista. Vuonna 1781 kaupungista tuli Permin lääniin kuuluneen Kungurin kihlakunnan keskus. 1700-luvun lopulla Kungur oli huomattava Siperian maantien kauppapaikka ja läänin nahkateollisuuden keskus. Nykyisin kaupungissa on mm. jalkine-, elintarvike- ja koneenrakennusteollisuutta.


title: Kungur

text: Nähtävyyksiä ovat vuonna 1781 rakennettu Kristuksen kirkastumisen kirkko ja venäläistyylinen Pyhän Nikolaoksen kirkko vuodelta 1917, entinen kauppahalli (1865–1876), kaupungintalo (1876) ym. Entisessä voivodin talossa (1758–1762) toimii kotiseutumuseo.


title: Kungur

text: Kaupungin ulkopuolella Sylva-joen rannalla sijaitsee ainutlaatuinen luonnonmuistomerkki – Kungurin jääluola, jonka yhteispituus on 5,6 kilometriä. Luolassa on 58 salia ja noin 60 järveä sekä erilaisia jäämuodostelmia.


title: Taivaan mandaatti

text: Taivaan mandaatti on ollut Kiinan keisarin oikeus hallita maata taivaan valtuuttamana. Päinvastoin kuin monissa muissa perinnöllisissä monarkioissa, joissa esivallan uskotaan jumalallista alkuperää olevana olevan ikuinen, Kiinassa pidettiin mahdollisena, että keisari menettää taivaan luvan toimia ihmisten ja taivaan välillä välittäjänä, jolloin hallitusvalta ja samalla dynastia voi vaihtua.


title: Andrew Crosse

text: Andrew Crosse () oli brittiläinen harrastelijatieteilijä, joka omistautui sähköisille tutkimuksille. Vuonna 1837 hän teki huomiota herättäneen kokeen, josta on sittemmin kiistelty tiedepiireissä.


title: Andrew Crosse

text: Tapahtumasarja, joka huipentui Crossen kuuluisiin kokeisiin, sai alkunsa vuoden 1807 tienoilla. Käytyään eräässä luolassa, jonka katto oli kauttaaltaan kiteiden peitossa, Crosse päätti ottaa selvää, miten kiteet olivat syntyneet. Pian Crosse alkoi valmistella kokeita laboratoriossa ja sai aikaan monenlaisia kiteitä. Hän väitti löytäneensä monia mineraaleja, joita ei luonnosta ollut vielä löydetty. Vuonna 1837 Crosse aloitti uuden kiteenvalmistuskokeen, jossa hän käytti sähköistä kiveä ja kemiallista liuosta. Kahden viikon kuluttua hän totesi: "Suurin piirtein kiven keskeltä pisti esiin muutamia pieniä vaaleita kasvannaisia ja nystyröitä." Seuraavina päivinä nystyrät kasvoivat, ja 26. koepäivänä ne Crossen mukaan muuttuivat täydelliseksi hyönteisiksi, jotka pysyivät pystyssä muutaman peräpäänsä haivenen varassa. 28. päivänä pikkuotukset liikuttelivat jo jalkojaan. "Olin kieltämättä aika ihmeissäni". Muutaman päivän kuluttua otukset irtaantuivat kivestä. Muutaman viikon kuluttua kivestä ilmestyi satakunta hyönteistä. Kävi ilmi, että ne olivat pienenpieniä punkkeja. Crossea kiinnosti ennen muuta se, mistä otukset ovat peräisin.


title: Andrew Crosse

text: Tällä kertaa Crosse täytti liuoksella seitsemän lasieriötä, kunkin eri liuoksella, ja johti niiden läpi sähkövirran. Sitten hän jäi odottamaan. Monen kuukauden odotuksen jälkeen kärsivällisyys palkittiin. Punkkeja ilmestyi viiteen lasieriöön. Siinä vaiheessa Crosse oli sekä ymmällään että peloissaan ja yritti keksiä ilmiölle järkiselityksen. W. H. Weeks -niminen tutkija toisti Crossen kokeen, ja lopputulos oli sama. Jopa fyysikko Michael Faradayn väitettiin pystyneen tuottamaan hyönteisiä Crossen menetelmällä, mutta lehdissäkin julkaistu tarina osoittautui perättömäksi. Muiden tutkijoiden tuesta huolimatta Crosse joutui pilkan ja naurun kohteeksi julkaistuaan tutkimustuloksensa. Häntä syytettiin puuttumisesta Jumalan tekoihin. Hänen tutkimuksistaan kiisteltiin kiivaasti, ja lopulta hän eristäytyi muusta maailmasta ja jatkoi sähkötutkimuksiaan. Tapaus on edelleen arvoitus.


title: Köyhät syntiset

text: Köyhät syntiset on Tehosekoittimen toinen pitkäsoitto vuodelta 1997.


title: Köyhät syntiset

text: Albumi nousi toisella listaviikollaan Suomen virallisen listan yhdeksännelle sijalle, ja pysyi listalla yhteensä kahdeksan viikkoa.


title: Varoittava esimerkki

text: Varoittava esimerkki on Tehosekoittimen kolmas studioalbumi, joka julkaistiin syyskuussa 1998.


title: Varoittava esimerkki

text: Albumi nousi Suomen virallisen listan kymmenennelle sijalle, ja pysyi listalla yhteensä viisi viikkoa.


title: Varoittava esimerkki

text: Kaikki kappaleet säveltänyt Matti Mikkola, ellei toisin mainittu.


title: Eagan

text: Eagan on kaupunki Yhdysvalloissa, Minnesotan osavaltiossa. Vuonna 2007 kaupungissa arvioitiin olevan noin 64 000 asukasta, mikä tekee siitä osavaltion kahdeksanneksi suurimman kaupungin. Se sijaitsee Minnesota-joen etelärannalla Minneapolisin keskustasta etelään. Eagan on entinen irlantilaisten maahanmuuttajien suosima maalaispaikkakunta ja alueen sipulinviljelyn keskus, josta on tullut Minneapolis-Saint Paul kaksoiskaupungin nukkumalähiö.


title: Rohkeus

text:
Rohkeus on uskallus tehdä asioita välittämättä pelosta, kivusta, vaarasta, epävarmuudesta tai uhkailusta. Esimerkiksi benji-hypyn tehnyttä ihmistä voidaan pitää rohkeana. "Fyysinen rohkeus" on rohkeutta kohdata fyysistä kipua, kärsimystä tai kuoleman uhkaa, kun taas "moraalinen rohkeus" on kyky toimia oikein välittämättä vastustuksesta, häpeästä, skandaalista tai vähättelystä. Rohkeus on yksi kardinaalihyveistä.
Rohkeus on subjektiivinen kokemus, sitä mikä yhdelle on rohkeaa on toiselle tavanomaista.


title: Rock ’n’ Roll Monster Movie Show

text: Rock ’n’ Roll Monster Movie Show on Tehosekoittimen viides studioalbumi, ja se julkaistiin vuonna 2000.


title: Rock ’n’ Roll Monster Movie Show

text: Albumi debytoi Suomen virallisen listan kolmannella sijalla, ja se pysyi listalla yhteensä neljätoista viikkoa.


title: Golden Greats (Tehosekoittimen albumi)

text: Golden Greats on Tehosekoittimen kokoelma-albumi vuodelta 2002. Sitä myytiin Suomessa kultalevyyn oikeuttava määrä. Levyllä julkaistiin kokoelman lisäksi muutama uusi kappale, joista kenties tunnetuin on aikaisemmin singlenäkin julkaistu ”Hetken tie on kevyt”.


title: Golden Greats (Tehosekoittimen albumi)

text: Albumi nousi Suomen virallisen listan kolmannelle sijalle, ja se pysyi listalla yhteensä 24 viikkoa.


title: Golden Greats (Tehosekoittimen albumi)


title: Norberto R. Keppe

text: Norberto R. Keppe (s. 1927, São Carlos, Brasilia) on brasilialainen psykoanalyytikko, ja analyyttisen trilogian kansainvälisen yhdistyksen perustaja ja puheenjohtaja. Analyyttisessä trilogiassa yhdistetään teologian, filosofian ja tieteen alat, jotka yksilössä vastaavat tunnetta, ajatusta ja toimintaa.


title: Norberto R. Keppe

text: Keppe on kirjoittanut yli 40 teosta psykopatologian, sosiopatologian, metafysiikan ja fysiikan alueilla, joita on käännetty yhdeksälle kielelle, myös suomeksi. Hän juontaa kahta brasilialaista televisio-ohjelmaa, ”Universaali ihminen” ja ”STOP maailman tuhoamiselle”.


title: Norberto R. Keppe

text: Keppe aloitti työnsä psykoanalyysin parissa São Paulon yliopistollisessa keskussairaalassa. Hän tutustui psykoanalyysiin wieniläisessä syvyyspsykologian opintopiirissä sekä työskenteli professori Viktor E. Franklin klinikalla ja osallistui opintoryhmään tohtori Knut Baumgartenin lastenklinikalla. Hän osallistui myös Wienin syvyyspsykologisen seuran (Igor Caruso) sekä Wienin Psykoanalyyttisen Yhdistyksen toimintaan.


title: Norberto R. Keppe

text: Palattuaan Brasiliaan hän opetti 1950-luvulla São Paulon katolisessa yliopistossa (PUC) ja valtion yliopistossa (USP). Keppe perusti São Paulon yliopistolliseen keskussairaalaan psykosomaattisen lääketieteen osaston ja avasi yksityisen psykoterapiaklinikan. Hän työskenteli Yhdysvalloissa ja Euroopassa 1980- ja 1990-luvuilla ja luennoi myös Suomessa.


title: Norberto R. Keppe

text: Ruotsissa toimii Svenska Institutet För Integral Psykoanalys. Vuonna 2008 analyyttisen trilogian maailmankonferenssin järjesti San Diegon yliopistoon kuuluva University of San Diego Center for Christian Spirituality. Brasiliassa Keppe juontaa yhdessä lähimmän avustajansa Claudia B. Pachecon kanssa televisio-ohjelmia "STOP maailman tuhoamiselle" ja "Universaalinen ihminen". Hänen tv-ohjelmiansa välitetään paikallisilla kaikille avoimilla televisiokanavilla 22 maassa seitsemällä eri kielellä. Ruotsissa ohjelmia on välitetty Öppna Kanalen -kaapelitelevisiokanavalla.


title: Norberto R. Keppe

text: São Paulossa toimii Millenium-kielikoulu, jossa sovelletaan Keppen Integral Psycholinguistic Education -nimistä kieltenopetusmetodia. Koulu on eräs harvoja Brasiliassa, jossa opetetaan suomen kieltä.


title: Norberto R. Keppe

text: Suomessa Keppen oppeja edistää vuonna 1990 rekisteröity Suomen Analyyttinen Trilogia -yhdistys ry. Vuonna 1997 yhdistyksellä oli kolme terapeuttia ja postituslistalla noin 7000 ihmistä. Ensimmäisten joukossa Keppen aatteita teki Suomessa tunnetuksi toimittaja Anja Niemelä. Yliopistolehdessä apulaisprofessori Risto Vuorinen kertoo, että Norberto Keppe teki asiallisen vaikutuksen 1980-luvun alkupuolella, mutta "uskonto osana terapiaa sotii tärkeitä periaatteita vastaan". Keppen kannattajiin kuuluu muun muassa psykoanalyytikko Pertti Simula. Kritiikkiä on esittänyt muun muassa Markku Siivola.


title: Norberto R. Keppe

text: Keppe on kehittänyt "analyyttinen trilogia" -nimisen teorian ja luonut siihen perustuvan kansainvälisen psykoterapian ja sosiologian koulukunnan. Analyyttisen trilogian harjoittajia kutsutaan "trilogisteiksi".


title: Norberto R. Keppe

text: Keppen tärkein teoria on inversio, joka tarkoittaa nurinpäin kääntyneisyyttä. Keppen mukaan ihminen valitsee havaitsemattaan pahan ja pitäen tätä hyvänä ja päinvastoin. Keppen mukaan esimerkiksi rakkautta pidetään vaarallisena, fantasiaa miellyttävänä, sotaa tarpeellisena, onnellisuutta jonakin vääränä ja niin edelleen.


title: Norberto R. Keppe

text: Analyyttinen trilogia eli toiselta nimeltään "integraalinen psykoanalyysi" tarkoittaa teologian, filosofian ja tieteen yhdistämistä. Integraalisen psykoanalyysin kokonaisvaltaisessa ihmiskuvassa näitä vastaavat tunne, ajatus ja toiminta.


title: Norberto R. Keppe

text: Keppen mukaan hänen tarkoituksenaan ei ole ollut luoda uutta tietämystä tyhjästä, vaan pikemminkin korjata jo olemassa olevan tietämyksemme virheitä kuitenkin niin että totuudelliset osatekijät säilyvät ja niihin lisätään sellaista aineistoa, jonka hän on katsonut välttämättömäksi ja mahdolliseksi liittää jo olemassa olevaan.


title: Norberto R. Keppe

text: Integraalisessa psykoanalyysissä mielisairauden ja psykosomaattisten sairauksien syynä pidetään psyykkisiä tekijöitä, eli ne tulevat ihmisen sisältä ja liittyvät nurinpäin kääntyneen tahdon käyttöön.


title: Norberto R. Keppe

text: Soveltaessaan filosofiaa, metafysiikkaa ja teologiaa psykoanalyysin Keppe havaitsi, että mielisairaus (neuroosit ja psykoosit) sekä orgaaniset sairaudet johtuvat ihmisessä jo olevan terveyden kieltämisestä ja vääristämisestä. Filosofiassa sanotaan "malum privatio boni" eli paha on hyvän kieltämistä. Tämä tarkoittaa, että sairaus on terveyden kieltämistä.


title: Norberto R. Keppe

text: Keppen mukaan ihmisen rakenne on luonnostaan hyvä, kaunis ja todellinen, mutta kateutensa vuoksi ihminen ei halua olla kiitollinen saamastaan hyvästä ja haluaa kieltää tätä luontoaan ja vääristää oman luontonsa.


title: Norberto R. Keppe

text:
Keppe on kehittänyt myös fysiikan teorioita, jotka hänen mukaansa perustuvat "aristotelisen metafysiikan korjaamiseen".
Keppen atomimallissa energia muuttuu materiaksi, mutta ei koskaan menetä energistä olemustaan, joka itse asiassa ylläpitää atomia. Atomin ydin muodostuu puhtaasti energiasta, joka muuntuu elektroneiksi, protoneiksi ja neutroneiksi. Kiertävät partikkelit ovat skalaarienergian tulosta, joka ilmenee värinänä, joko työntö- tai vetovoimana.


title: Norberto R. Keppe

text: Syyskuussa 2008 brasilialaiset insinöörit Cesar Soos ja Roberto Frascari ilmoittivat luoneensa Norbeto R. Keppen fysiikan tutkimusten (The New Physics derived from the Disinverted Metaphysics)". perusteella uuden teknologian, "Keppe-moottorin", jonka toiminta perustuu energian ottamiseen tyhjiöstä.


title: Norberto R. Keppe

text: Suomessa Keppe-moottoria esitteli Raimo Kivelä huhtikuussa 2009 Kaarinassa järjestetyssä uusiutuvan energian seminaarissa ja näyttelyssä.


title: A Lotta Rhythm

text: A Lotta Rhythm oli Tehosekoittimen Screamin’ Stukas -nimellä julkaistu viimeinen studioalbumi, joka ilmestyi syyskuussa 2002. Albumi on kokonaan englanninkielinen.


title: A Lotta Rhythm

text: Albumi debytoi Suomen virallisen listan seitsemännellä sijalla, ja pysyi listalla yhteensä kolme viikkoa.


Monthly Notices of the Royal Astronomical Society, lyhyemmin Monthly notices of the RAS tai vain MNRAS, on brittiläisen Royal Astronomical Societyn perustama tieteellinen julkaisusarja. Nykyisin MNRAS on eräs maailman johtavia tähtitieteen julkaisusarjoja. Sen vaikuttavuuskerroin on 5,249.


title: Monthly Notices of the Royal Astronomical Society

text: MNRAS perustettiin vuonna 9. helmikuuta 1827 nimellä "Monthly Notices of the Astronomical Society of London", joskin jo seuraavassa numerossa lenden nimi muuttui nykyiseen muotoonsa. Vuoteen 1965 saakka lehteä kustansi Royal Astronomical Society itse, mutta sittemmin julkaisusta on vastannut Blackwell Publishing, joka vuonna 2008 yhdistyi kustantamo John Wiley & Sonsiin. Lehti on säilyttänyt nykyisen nimensä, vaikka ylivoimainen enemmistö artikkeleista tulee RASin ulkopuolislta tutkijoilta, eikä lehti ilmesty kuukausittain vaan 36 kertaa vuodessa. Kussakin numerossa on 400–500 sivua.


text: Lehti on vertaisarvioitu ja se julkaisee kahdentyyppisiä artikkeleita. Varsinaisia tutkimusartikkeleja sekä korkeintaan viiden sivun pituisia "letter"-artikkeleja. Jälkimmäiset julkaistaan nykyisin nopean saatavuuden takaamiseksi vain sähköisessä muodossa, joskin kussakin lehdessä on luettelo edellisen numeron jälkeen julkaistuista lettereistä kirjoittajineen. Monthly Notices noudattaa ns. viivytettyä Open access -politiikkaa ja kaikki siinä julkaistut artikkelit tulevat ilmaiseksi kaikkien saataville kolme vuotta alkuperäisen julkaisun jälkeen.


title: Kim Gordon

text: Kim Althea Gordon (s. 28. huhtikuuta 1953) on yhdysvaltalainen muusikko, laulaja ja taiteilija. Hän soittaa bassoa ja kitaraa sekä laulaa Sonic Youth -yhtyeessä. Gordon soittaa myös Free Kitten -kokoonpanossa Julie Cafritzin kanssa. Gordon oli naimisissa yhtyetoveri Thurston Mooren kanssa. Heillä on yksi lapsi, vuonna 1994 syntynyt Coco Hayley Gordon Moore.


title: Kim Gordon

text: Gordon on tehnyt yhteistyötä lukuisten muusikoiden, kuten Ikue Morin, Kurt Cobainin, DJ Oliven, William Winantin, Lydia Lunchin, Alan Lichtin ja Chris Corsanon kanssa.


title: Kim Gordon

text: Gordon julkaisi vuonna 2015 muistelmateoksensa "Tyttö bändissä".


title: Ismael Blas Rolón Silvero

text: Ismael Blas Rolón Silvero, S.D.B. (24. tammikuuta 1914 – 8. kesäkuuta 2010) oli katolisen kirkon 23. marraskuuta 1941 vihitty paraguaylainen pappi. Hän yleni piispaksi 23. tammikuuta 1966 ja nousi Asunciónin arkkihiippakunnan arkkipiispaksi 16. kesäkuuta 1970 toimittuaan aiemmin Caacupén hiippakunnan piispana ja Furnos Maiorin titulaaripiispana.


title: Ismael Blas Rolón Silvero

text: Rolón Silvero jäi eläkkeelle Asunciónin arkkipiispan tehtävistä 20. toukokuuta 1989.


title: Nyjah Huston

text: Nyjah Huston (s. 30. marraskuuta 1994) on yhdysvaltalainen ammattirullalautailija. Hän on kotoisin Davisista Kaliforniasta. Huston aloitti skeittaamisen nelivuotiaana. Hänet tunnetaan portaiden hyppääjänä ja reilien vetäjänä. Hän osallistui X-Gamesiin 10-vuotiaana.


title: Nyjah Huston

text:
Hän on esiintynyt kahdessa videopelissä "Tony Hawk's Project 8" ja "Tony Hawk's Proving Ground". Joulukuussa 2008 Nyjah Huston lähti Element skateboardsista ja aloitti oman skeitti firmansa I&I Skateboards. Huston teki paluun Element skateboardsiin tammikuussa 2011. Nyjah Huston voitti vuoden 2011 street leaguen 1. 2. ja 3. skeittikilpailun.
Nyjah Huston on voittanut useana vuonna X Gamesin street-kisat ja on yksi maailman parhaista ja parhaiten palkituista rullalautailijoista.


title: Johan Palmstruch

text: Johan Palmstruch (alk. "Hans Wittmacher", 13. kesäkuuta 1611 Riika – 8. maaliskuuta 1671 Tukholma) oli ruotsalainen pankkiiri ja maan pankkitoiminnan isä. Hän perusti 1657 "Stockholms Bancon", josta kehittyi maailman ensimmäinen keskuspankki Riksbanken. Stockholms Banco laski ensimmäisenä eurooppalaisena pankkina liikkeelle paperirahan 1661.


title: Johan Palmstruch

text: Stockholms Banco joutui setelirahoituksen vuoksi talousvaikeuksiin, ja Johan Palmstruch tuomittiin holtittomasta talouden- ja kirjanpidosta vankeuteen ja maanpakoon 1668. Samalla hän menetti liiketoimintaoikeutensa ja arvonimensä.


title: Those Lovely Hula Hands

text: Those Lovely Hula Hands oli 1960-luvun lopun ja 1970-luvun alun suomalainen hippihenkinen nokkahuilu- ja kielisoitinyhtye. Yhtyeessä soittivat Timo Aarniala, Meri Vennamo ja varhaisteinit Anne-Maj Aarniala, Raisa Vennamo ja Tuomas Korvenoja. Raisa ja Meri Vennamon isä oli poliitikko Veikko Vennamo. Eteenpäin!-levymerkki julkaisi yhtyeen EP:n vuonna 1968. Seuraavana vuonna Those Lovely Hula Hands oli mukana kahdella kappaleella Nuoren Voiman Liiton julkaisemalla undergroundmusiikin kokoelmalevyllä. Yhtye teki myös musiikin Sakari Rimmisen ohjaamaan elokuvaan "Pilvilinna" (1970). Vuonna 1971 Those Lovely Hula Hands koottiin uudelleen. Kokoonpano oli muuttunut lähes kokonaan. Yhtyettä johti pianisti Appe Vanajas, joka toimi Inna Aarnialan kanssa myös Those Lovely Hula Handsin laulajana. Muut jäsenet olivat Timo Aarniala (kitara), Juha-Pekka Kalliokoski (kitara), Timo Valjakka (basso) ja Peter Widen (rummut). Kaksi Those Lovely Hula Handsin kappaletta julkaistiin vuoden 2006 Love Records -kokoelmalla "Psychedelic Phinland".


title: Those Lovely Hula Hands

text: Yhtyeessä vaikuttaneista soittajista Tuomas Korvenoja on myöhemmin noussut yhdeksi Suomen menestyneimmistä ravivalmentajista.


title: Gap

text: Gap on kunta Kaakkois-Ranskassa. Se on Hautes-Alpesin departementin prefektuuri Provence-Alpes-Côte d’Azurin alueella ("région").


title: Gap

text: Gapin perustivat alun perin gallialaiset. Rooman keisari Augustus otti kaupungin valtaansa 14 eaa. ja antoi sille nimen "Vapincum". Vuonna 1512 Gap liitettiin Ranskan kruunun maihin.


title: Zez Confrey

text: Edward Elzear "Zez" Confrey (3. huhtikuuta 1895 Peru, Illinois, Yhdysvallat – 22. marraskuuta 1971 Lakewood, New Jersey) oli yhdysvaltalainen pianisti, säveltäjä ja sovittaja. Hän sävelsi yli sata instrumentaaliteosta ja laulua.


title: Zez Confrey

text: Zez Confrey syntyi Thomas J. ja Margaret Brown Confreyn viisilapsisen perheen nuorimpana. Hänen ollessaan nelivuotias Zez osasi imitoida isoveljensä Jimin soittotuntia kuunneltuaan tämän opetteleman kappaleen. Zez sai myös aloittaa soittotunnit. Lukioaikoinaan hän johti omaa orkesteria.


title: Zez Confrey

text: Confrey opiskeli Chicago Musical Collegessa Jesse Dunnin ja Frank Denhartin johdolla. Hän sai klassisen koulutuksen, joka tutustutti hänet ranskalaisiin impressionisteihin Claude Debussyyn ja Maurice Raveliin. Heidän musiikillaan oli suuri vaikutus Confreyn omaan tuotantoon.


title: Zez Confrey

text: Hänen ensimmäisiä teoksiaan olivat laulu "On the banks of dear old Illinois", one-step "Over the top" sekä rag-teos "My Pet". Näistä viimeisin yhdisti impressionistisia harmonioita ragtime-pianomusiikin rytmiikkaan. Confreyn musiikki vaikutti ragtimeen koko 1920-luvun ajan.


title: Zez Confrey

text: Opiskeluaikoinaan Zez hankki elantonsa Jim-veljen johtamassa orkesterissa. He avasivat "Kaskaskia"-nimisen hotellin 1915 ja soittivat myös pitkään Ottawassa Clifton-hotellissa. Zez tuli tunnetuksi imitoimalla epävireistä automaattipianoa omalla pianollaan täsmällisesti, josta tuli eräs orkesterin vetonauloista.